title: Akraífnio

text: Akraífnio sijaitsee Ptóo-vuoren länsipuolella ja Ylíki-järven luoteispuolella linnuntietä noin 17 kilometriä pohjoisluoteeseen Thívasta ja noin 108 kilometriä luoteeseen Ateenasta. Kylä on asutettu 700-luvulla ja rakennettu noin 225 metrin korkeuteen. Akraífnio on perinyt nimensä antiikin ajan Akraifian kaupungilta, jonka arkeologinen kohde, mukaan lukien akropolis eli linnavuori, sijaitsee nykyisen kylän eteläpuolella. Ptóo-vuori eli antiikin Ptoion oli merkittävä kulttipaikka. Kylän lähialueen muihin nähtävyyksiin kuuluvat muun muassa Pyhän Yrjön ("Ágios Geórgios") bysanttilaisaikainen kirkko, Kókkinossa sijaitseva Pelagian luostari ("Moní Pelagías") sekä Sarakinón luola.


title: Amygdaleónas

text: Amygdaleónas (; ; myös "Amigdaleón(as)") on Kreikan kaupunki, joka kuuluu hallinnollisesti Kaválan kuntaan, Kaválan alueyksikköön ja Itä-Makedonian ja Traakian alueeseen. Aiemmin kaupunki kuului Fílippoin kuntaan ja vuodesta 2011 lähtien Kaválan kunnan Fílippoin kunnallisyksikköön. Amygdaleónas muodostaa oman kaupunkiyhdyskuntansa (Τοπική Κοινότητα Αμυγδαλεώνος, "Topikí Koinótita Amygdaleónos"). Kaupungin väkiluku on 2 724 (vuonna 2011).


title: Amygdaleónas

text: Amygdaleónaksen pieni kaupunki sijaitsee noin viisi kilometriä Kaválasta luoteeseen. Osmanivallan aikana asutus tunnettiin nimillä "Madelmí" (Μαδεμλί) ja "Bantém Tsiflíki" (Μπαντέμ Τσιφλίκι), ja sen väestö oli pääosin turkkilaista. Kreikan ja Turkin väestönvaihdon jälkeen asukkaiksi tuli kreikkalaisia Pontoksen alueelta. Kylän nykyinen nimi samoin kuin aiempi turkkilainen nimi viittaavat manteleihin.


title: Amygdaleónas

text: Heti Amygdaleónaksen luoteispuolella sijaitsee Amygdaleónaksen sotilaslentokenttä, joka toimi myös Kaválan lentoasemana ennen nykyisen Kaválan kansainvälisen lentoaseman valmistumista. Kylän eteläpuolella sijaitsee Amygdaleónaksen metsä, joka on suojeltu esteettisten ja luontoarvojensa vuoksi.


title: Áraxos

text: Áraxos () on Kreikan kylä, joka kuuluu hallinnollisesti Dytikí Achaḯan kuntaan, Akhaian alueyksikköön ja Länsi-Kreikan alueeseen. Aiemmin kylä kuului Lárissoksen kuntaan ja vuodesta 2011 lähtien Dytikí Achaḯan kunnan Lárissoksen kunnallisyksikköön. Kylän väkiluku on 445 (vuonna 2011).


title: Áraxos

text: Áraxos sijaitsee Peloponnesoksen niemimaan luoteisosassa noin 14 kilometriä länteen Káto Achaḯan kaupungista ja noin 40 kilometriä lounaaseen Patraksesta. Kylä on samannimisessä Áraxoksen niemessä, joka tunnettiin jo antiikin aikana nimellä "Araksos". Heti kylän kaakkoispuolella sijaitsee Áraxoksen lentoasema, joka toimii myös sotilaslentokenttänä. Niemessä sijaitsee Lámia-järvi ja niemen kärjessä Pápaksen laguuni.


title: Áraxos

text: Áraxos muodostaa myös laajemman kyläyhdyskunnan (Τοπική Κοινότητα Αράξου, "Topikí Koinótita Aráxou"), johon kuuluvat varsinaisen Áraxoksen kylän lisäksi kylät Akrotírio Aráxou, Kalógria ja Taxiárches. Koko yhdyskunnan väkiluku on 509.


title: Brálos

text: Brálos (, myös "Brállos", Μπράλλος) on Kreikan kylä, joka kuuluu hallinnollisesti Amfíkleia-Eláteian kuntaan, Fthiotiin alueyksikköön ja Keski-Kreikan alueeseen. Aiemmin kylä kuului Amfíkleian kuntaan ja vuodesta 2011 lähtien Amfíkleia-Eláteian kunnan Amfíkleian kunnallisyksikköön. Kylän väkiluku on 114 (vuonna 2011).


title: Brálos

text: Brálos sijaitsee Kallídromo-vuoren rinteellä linnuntietä noin 20 kilometriä etelään Lamíasta. Sen kautta kulkee Eurooppatie E65. Ensimmäisen maailmansodan aikana kylässä toimi brittien sotasairaala, ja tätä perua kylässä on myös brittijoukkojen hautausmaa. Toisessa maailmansodassa kylä oli yksi vuoden 1941 Thermopylain taistelun taistelupaikoista.


title: Brálos

text: Brálos muodostaa myös laajemman kyläyhdyskunnan (Τοπική Κοινότητα Μπράλου, "Topikí Koinótita Brálou"), johon kuuluvat varsinaisen Bráloksen kylän lisäksi kylät Áno Brálos ja Stathmós. Koko yhdyskunnan väkiluku on 280.


title: Éxo Goniá

text:
Éxo Goniá () on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 326 (vuonna 2011).
Éxo Goniá sijaitsee Thíran keskiosissa noin kahdeksan kilometriä kaakkoon saaren pääkaupungista Firásta. Se on rakennettu saaren korkeimman kohdan Profítis Ilías -vuoren pohjoisrinteelle. Kylän pohjoispuolella sijaitsee Vóthonas ja lounaispuolella Pýrgos. Éxo Goniá on perinteinen maanviljelyskylä, jossa viljelään erityisesti viiniä, ja jossa on suhteellisen vähän turismia. Kylän merkittävin rakennus on Pyhälle Kharalampokselle ("Ágios Charálampos") omistettu kirkko, joka on osa vuonna 1705 rakennettua luostaria.


title: Éxo Goniá

text: Éxo Goniá muodostaa myös laajemman kyläyhdyskunnan (Τοπική Κοινότητα Έξω Γωνιάς, "Topikí Koinótita Éxo Goniás"), johon kuuluu varsinaisen Éxo Gonián kylän lisäksi Perivólian kylä. Koko yhdyskunnan väkiluku on 395. Éxo Gonián koillispuolella sijaitsee Santorínin lentokenttä.


title: Karavóstamo

text:
Karavóstamo () on Kreikan kylä, joka sijaitsee Ikarían saarella. Se kuuluu hallinnollisesti Ikarían kuntaan, Ikarían alueyksikköön ja Pohjois-Egean saarten alueeseen. Aiemmin kylä kuului Évdiloksen kuntaan ja vuodesta 2011 lähtien Ikarían kunnan Évdiloksen kunnallisyksikköön. Karavóstamo muodostaa oman kyläyhdyskuntansa (Τοπική Κοινότητα Καραβοστάμου, "Topikí Koinótita Karavostámou"). Kylän väkiluku on 499 (vuonna 2011).
Karavóstamo sijaitsee Ikarían pohjoisrannikolla noin 31 kilometriä länteen saaren pääkaupungista Ágios Kírykoksesta ja itään Évdiloksen kylästä. Kylä koostuu alakylästä ja yläkylästä. Alakylässä on pieni satama, ja myös kylän nimi viittaa sen toimimiseen laivojen ankkuripaikkana.


title: Karavóstamo

text: Kylän lähellä virtaa Áris-joki, jossa on useita vanhoja vesimyllyjä.


title: Kástro (Elis)

text:
Kástro () on Kreikan kylä, joka sijaitsee Peloponnesoksen niemimaan länsiosassa. Se kuuluu hallinnollisesti Andravída-Kyllínin kuntaan, Eliksen alueyksikköön ja Länsi-Kreikan alueeseen. Aiemmin kylä kuului Kástro-Kyllínin kuntaan ja vuodesta 2011 lähtien Andravída-Kyllínin kunnan Kástro-Kyllínin kunnallisyksikköön. Kylän väkiluku on 1 015 (vuonna 2011).
Kástron kylä sijaitsee lähes Peloponnesoksen niemimaan länsikärjessä linnuntietä noin 37 kilometriä luoteeseen Pýrgoksesta ja noin 67 kilometriä lounaaseen Patraksesta. Kylä on saanut nimensä, suomeksi ”Linna”, siellä sijaitsevasta keskiaikaisesta Chlemoútsin linnasta. Kylä on rakennettu linnakukkulan länsirinteelle.


title: Kástro (Elis)

text: Kástro muodostaa myös laajemman kyläyhdyskunnan (Τοπική Κοινότητα Κάστρου, "Topikí Koinótita Kástrou"), johon kuuluvat varsinaisen Kástron kylän lisäksi kylät Análipsi, Kalamiá, Karaváki, Loutrá Kyllínis ja Psilí Ráchi. Koko yhdyskunnan väkiluku on 1 089.


title: Katákolo

text: Katákolo (; ) on Kreikan kylä, joka sijaitsee Peloponnesoksen niemimaan länsirannikolla Kyparissíanlahden pohjoisrannalla. Se kuuluu hallinnollisesti Pýrgoksen kuntaan, Eliksen alueyksikköön ja Länsi-Kreikan alueeseen. Kylän väkiluku on 509 (vuonna 2011).


title: Katákolo

text: Katákolo sijaitsee noin 12 kilometriä länteen Pýrgoksen kaupungista, jonka satamana se toimii. Katákolo muodostaa myös laajemman kyläyhdyskunnan (Τοπική Κοινότητα Κατακόλου, "Topikí Koinótita Katakólou"), johon kuuluu varsinaisen Katákolon kylän lisäksi kylä Ágios Andréas. Koko yhdyskunnan väkiluku on 513.


title: Katákolo

text: Katákolo on suosittu turistikohde ja risteilysatama, jonka kautta vieraillaan erityisesti antiikin Olympian arkeologisella alueella. Ágios Andréaksen alue toimi myös antiikin aikana yhtenä Olympian satamista. Keskiajalla Ágios Andréaksessa sijaitsi Pontikókastron linna. Katákolossa toimii Antiikin kreikkalaisen tekniikan museo.


title: Lagonísi

text: Lagonísi () on Kalývia Thorikoún kaupungin kaupunginosa Saronikóksen kunnassa Itä-Attikassa Kreikassa.


title: Lagonísi

text: Lagonísi, suomeksi ”Jänissaari”, sijaitsee pienellä niemellä Saroninlahden rannalla linnuntietä noin 7,5 kilometriä etelälounaaseen Kalývia Thorikoún keskustasta ja noin 26 kilometriä kaakkoon Ateenan keskustasta. Se on osa niin kutsuttua Ateenan Rivieraa. Kaupunginosassa on kalliita yksityistaloja ja hotelli sekä rantoja.


title: Leontário

text:
Leontário (; ) eli Kántza (Κάντζα) on Kreikan kaupunki, joka sijaitsee Ateenan metropolialueen itäosassa. Se kuuluu hallinnollisesti Pallínin kuntaan, Itä-Attikan alueyksikköön ja Attikan alueeseen. Leontário on osa Pallínin kaupunkiyhdyskuntaa. Kaupungin väkiluku on 5 929 (vuonna 2011).
Leontárion kaupunki sijaitsee linnuntietä noin 11 kilometriä itään Ateenan keskustasta, ja se on Ateenan esikaupunkialuetta. Kaupungin nimi oli vuoteen 1954 saakka Kántza, ja se tunnetaan usein edelleen myös tällä nimellä. Kaupungin kirkko on omistettu Neitsyt Marian kuolonuneen nukkumiselle ("Koimíseos Theotókou"). Kaupungin lähellä sijaitsee Ateenan metron ja paikallisjunien asema Paianía-Kántza.


title: Ibeyi (albumi)

text: Ibeyi on kuubalaistaustaisen ranskalaisen duon Ibeyin esikoisalbumi, joka julkaistiin 17. helmikuuta 2015. Albumi on sarja pohdiskeluja rakkaudesta, kuolemasta sekä perheestä. Duo halusi "Ibeyin" olevan kunnianosoitus heidän edesmenneelle isälleen Anga Díazille ja albumin kappale ”Yanira” ikuistaa heidän vanhemman sisarensa muiston, joka kuoli useita vuosia sitten.


title: Ibeyi (albumi)

text: Ensimmäinen julkaistu single albumilta oli ”Oya”. Albumin toisen singlen ”Riverin” musiikkivideo sai huomiota sen voimakkaasta minimalismisuudestaan.


title: Ibeyi (albumi)

text: Albumi debytoi Yhdysvalloissa Billboard 200 -listan sijalla 166.


title: Livádia

text:
Livádia () on Kreikan kylä, joka sijaitsee Tíloksen saarella. Se kuuluu hallinnollisesti Tíloksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 484 (vuonna 2011).
Livádia on Tíloksen pääsatama. Se sijaitsee luonnonsatamalahden pohjukassa saaren itärannikolla. Sieltä on matkaa saaren pääkylään Megálo Chorióon noin kuusi kilometriä. Kylän lähellä on ranta, joka on yksi saaren suosituimmista.


title: Livádia

text: Livádian kyläyhdyskuntaan (Τοπική Κοινότητα Λιβαδίων, "Topikí Koinótita Livadíon") kuuluu Livádian kylän lisäksi asumaton Antítiloksen saari.


title: Megáli Panagía (Chalkidikí)

text: Megáli Panagía () on Kreikan kaupunki, joka sijaitsee Chalkidikín niemimaalla Makedoniassa. Se kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kaupunki kuului Panagían kuntaan ja vuodesta 2011 lähtien Aristotéliin kunnan Panagían kunnallisyksikköön. Megáli Panagía muodostaa oman kaupunkiyhdyskuntansa (Δημοτική Κοινότητα Μεγάλης Παναγίας, "Dimotikí Koinótita Megális Panagías"). Kaupungin väkiluku on 2 592 (vuonna 2011).


title: Megáli Panagía (Chalkidikí)

text: Megáli Panagían kaupunki sijaitsee Chtíkelan kukkulalla linnuntietä noin 21 kilometriä itäkoilliseen alueyksikön pääkaupungista Polýgyroksesta ja noin 67 kilometriä itäkaakkoon Thessalonikista. Kaupungin nimi oli vuoteen 1928 saakka "Reveníkia" (Ρεβενίκια). Nykyisen nimensä se on saanut läheisestä Suuren Neitsyt Marian luostarista ("Moní Megális Panagías"). Toinen luostari alueella on Panagía Foverá Prostasía. Kylän vanhin kirkko on bysanttilaisaikainen Panagoúdan kirkko perimätiedon mukaan vuodelta 1007.


title: Megáli Panagía (Chalkidikí)

text: Megáli Panagía oli lakkautetun Panagían kunnan kuntakeskus.


title: Megáli Panagía

text: Megáli Panagía (, ”Suuri Neitsyt Maria”) voi viitata seuraaviin kohteisiin Kreikassa:


title: Néa Kallikráteia

text: Néa Kallikráteia (; myös "Néa Kallikrátia") on Kreikan kaupunki, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Aiemmin kaupunki kuului Kallikráteian kuntaan ja vuodesta 2011 lähtien Néa Propontídan kunnan Kallikráteian kunnallisyksikköön. Néa Kallikráteia muodostaa oman kaupunkiyhdyskuntansa (Δημοτική Κοινότητα Νέας Καλλικράτειας, "Dimotikí Koinótita Néas Kallikráteias"). Kaupungin väkiluku on 7 238 (vuonna 2011).


title: Néa Kallikráteia

text: Néa Kallikráteia sijaitsee Chalkidikín niemimaan länsirannikolla Thermaïkóslahden rannalla linnuntietä noin 38 kilometriä etelään Thessalonikin keskustasta ja noin 34 kilometriä länteen alueyksikön pääkaupungista Polýgyroksesta. Kaupungin nimi, suomeksi ”Uusi Kallikráteia”, viittaa Traakian Kallikrateiaan, josta tuli alueelle paljon evakkoja Kreikan ja Turkin väestönvaihdossa 1920-luvun alussa. Nykyinen asutus sai alkunsa tästä muuttoliikkeestä. Néa Kallikráteia oli lakkauteun Kallikráteian kunnan kuntakeskus ja nykyisin se on Néa Propontídan kunnan toiseksi suurin kaupunki Néa Moudanián jälkeen. Nykyisin kaupunki on pienimuotoista turistialuetta ja voidaan lukea Thessalonikin metropolialueen eteläisimpiin esikaupunkeihin.


title: Níki

text: Níki (, maked. ja ) on Kreikan kylä, joka kuuluu hallinnollisesti Flórinan kuntaan, Flórinan alueyksikköön ja Länsi-Makedonian alueeseen. Aiemmin kylä kuului Káto Kleinéen kuntaan ja vuodesta 2011 lähtien Flórinan kunnan Káto Kleinéen kunnallisyksikköön. Níki muodostaa oman kyläyhdyskuntansa (Τοπική Κοινότητα Νίκης, "Topikí Koinótita Níkis"). Kylän väkiluku on 273 (vuonna 2011).


title: Níki

text: Níki, suomeksi ”Voitto”, sijaitsee Kreikan ja Makedonian tasavallan rajalla linnuntietä noin 14 kilometriä pohjoiseen Flórinan kaupungista. Se on Kreikan ja Makedonian tasavallan tärkeimpiä raja-asemia ja sen läpi kulkee Eurooppatie E65.


title: Nikópoli

text:
Nikópoli (, ) on Kreikan kylä, joka kuuluu hallinnollisesti Prévezan kuntaan, Prévezan alueyksikköön ja Epeiroksen alueeseen. Kylän väkiluku on 309 (vuonna 2011).
Nikópolin kylä sijaitsee noin 7,5 kilometriä Prévezan kaupungista pohjoiseen. Kylän alkuperäinen nimi on "Smyrtoúla" (Σμυρτούλα). Nykyisen nimensä se on ottanut vuonna 1965 antiikin aikaisesta Nikopoliin kaupungista, jonka rauniot sijaitsevat kylän ympärillä. Arkeologinen alue on kylän tärkein nähtävyys. Kylän eteläpuolella Prévezaan johtavan tien varressa toimii alueen löydöksiä esittelevä Nikopoliin arkeologinen museo.


title: Nikópoli

text: Nikópoli muodostaa myös laajemman kyläyhdyskunnan (Τοπική Κοινότητα Νικοπόλεως, "Topikí Koinótita Nikopóleos"), johon kuuluu varsinaisen Nikópolin kylän lisäksi Mázoman kylä. Koko yhdyskunnan väkiluku on 329.


title: Ólynthos

text:
Ólynthos () on Kreikan kylä, joka sijaitsee Chalkidikín niemimaalla. Se kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Ólynthos muodostaa oman kyläyhdyskuntansa (Τοπική Κοινότητα Ολύνθου, "Topikí Koinótita Olýnthou"). Kylän väkiluku on 1 111 (vuonna 2011).
Ólynthoksen kylä sijaitsee Kassándran niemen juuressa linnuntietä noin 13 kilometriä lounaaseen alueyksikön pääkaupungista Polýgyroksesta ja noin 52 kilometriä kaakkoon Thessalonikista. Kylä on perinyt nimensä antiikin ajan Olynthoksen kaupungista, jonka arkeologinen alue sijaitsee aivan kylän itäpuolella. Kylässä toimii alueen löydöksiä esittelevä Ólynthoksen arkeologinen museo.


title: Portochéli

text:
Portochéli () eli Pórto Chéli (Πόρτο Χέλι, myös "Pórto Héli") on Kreikan kylä, joka kuuluu hallinnollisesti Ermionídan kuntaan, Argoliksen alueyksikköön ja Peloponnesoksen alueeseen. Aiemmin kylä kuului Kranídin kuntaan ja vuodesta 2011 lähtien Ermionídan kunnan Kranídin kunnallisyksikköön. Kylän väkiluku on 1 817 (vuonna 2011).
Portochéli sijaitsee lahdenpohjukassa Peloponnesoksen niemimaan itäosassa lähellä Argoliin niemimaan eteläkärkeä. Kylässä on satama, joka on paikallisesti merkittävä ja suosittu huvivenesatama. Portochéli on alun perin kalastajakylä. Se alkoi kehittyä lomakohteena 1970-luvulla, ja nykyisin seutu on suosittua turistialuetta sekä ateenalaisten että muualta tulleiden keskuudessa. Monilla ateenalaisilla on seudulla kesäasunto.


title: Portochéli

text: Portochéli muodostaa myös laajemman kyläyhdyskunnan (Δημοτική Κοινότητα Πορτοχελίου, "Dimotikí Koinótita Portochelíou"), johon kuuluvat varsinaisen Portochélin kylän lisäksi kylät Ágios Aimilianós, Chinítsa, Kósta ja Ververoúda sekä Chinítsan saari. Koko yhdyskunnan väkiluku on 2 133. Myös Kóstan kylässä on satama, josta on yhteys kylän edustalla sijaitsevalle Spétseen saarelle. Portochélissä on vanha, lakkautettu Portochélin lentokenttä.


title: Sagkrí

text: Sagkrí (; myös "Sangrí") on Kreikan kyläyhdyskunta (Τοπική Κοινότητα Σαγκρίου, "Topikí Koinótita Sagkríou"), joka sijaitsee Náxoksen saarella Kykladeilla. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kyläyhdyskunta kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön. Kyläyhdyskunnan väkiluku on 537 (vuonna 2011).


title: Sagkrí

text: Sagkrín kyläyhdyskunta sijaitsee Náxoksen saaren keskiosissa noin 12 kilometriä kaakkoon saaren pääkaupungista Náxoksen kaupungista eli Chórasta. Kyläyhdyskunnan suurin kylä on Áno Sagkrí (”Ylempi Sagkrí”), jonka väkiluku on 210. Muut kylät ovat Kanakári (49 asukasta), Kastráki (158), Káto Sagkrí (”Alempi Sagkrí”, 27) ja Mikrí Vívla (93). Lisäksi kyläyhdyskuntaan kuuluu asumaton Panagían saari. Kylien vanha rakennuskanta on arkkitehtuuriltaan keskiaikaista, ja alueella on useita bysanttilaisaikaisia kirkkoja.


title: Sagkrí

text: Sagkrí tunnetaan ennen kaikkea siellä sijaitsevista antiikin aikaisista Demeterin temppelin raunioista, jotka sijaitsevat Gýroulaksessa. Niiden lähellä toimii Gýroulaksen arkeologinen museo Sagkríssa. Temppelin lähellä on Pyhän Johanneksen ("Ágios Ioánnis") kirkko. Áno Sagkríssa on 1000-luvulla rakennettu Pyhän Nikolaoksen ("Ágios Nikólaos") kirkko. Pyhän Eustratioksen ("Ágios Efstrátios") luostarissa toimii kansatieteellinen museo.


title: Stágira

text:
Stágira () tai Stágeira (Στάγειρα) on Kreikan kylä, joka sijaitsee Chalkidikín niemimaalla Makedoniassa. Se kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kylä kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön. Stágira muodostaa oman kyläyhdyskuntansa (Τοπική Κοινότητα Σταγίρων, "Topikí Koinótita Stagíron"). Kylän väkiluku on 352 (vuonna 2011).
Stágira sijaitsee linnuntietä noin 31 kilometriä itäkoilliseen alueyksikön pääkaupungista Polýgyroksesta ja noin 70 kilometriä itään Thessalonikista. Kylä on ottanut nimensä antiikin ajan Stageiran kaupungilta, joka sijaitsi kuitenkin eri paikassa, noin kahdeksan kilometriä pohjoiskoilliseen lähellä nykyistä Olympiádan kylää. Stágirassa on antiikin Stageirasta kotoisin olleelle filosofi Aristoteleelle omistettu puisto. Se perustettiin vuonna 1956 ja se sijaitsee noin 500 metrin korkeudella merenpinnasta. Puistossa on Aristoteleen patsas sekä luonnontieteitä havainnoillistavia laitteita, kuten aurinkokello, kompassi, pentafoni ja heiluri.


title: Várkiza

text:
Várkiza () eli Alíanthos (Αλίανθος) on Várin kaupungin kaupunginosa Vári-Voúla-Vouliagménin kunnassa Itä-Attikassa Kreikassa.
Várkiza sijaitsee Saroninlahden rannalla noin 1,7 kilometriä etelään Várin keskustasta ja linnuntietä noin 19 kilometriä eteläkaakkoon Ateenan keskustasta. Se on osa niin kutsuttua Ateenan Rivieraa, ja rantoineen suosittua virkistysaluetta sekä ateenalaisten että turistien keskuudessa.


title: Viinikanlahden jätevedenpuhdistamo

text: Viinikanlahden jätevedenpuhdistamo on Tampereen Veden operoima Tampereen suurin jätevedenpuhdistamo. Se rakennettiin vuonna 1972 mekaaniseksi puhdistamoksi, mutta siihen on myöhemmin lisätty myös biologis-kemiallinen puhdistus . Puhdistamoa on saneerattu viimeksi vuonna 2014, jolloin muun muassa välppäystä ja tulopumppaamoa modernisoitiin. Muita Tampereella toimivia jätevedenpuhdistamoita ovat Raholan, Kämmenniemen ja Polson puhdistamot.


title: Viinikanlahden jätevedenpuhdistamo

text: Puhdistamon mekaaninen osuus koostuu välppäyksestä, hiekanerotuksesta ja esiselkeytyksestä . Biologinen osuus toteutetaan aktiivilietemenetelmällä, jossa poistetaan orgaaninen aines ja hapetetaan ammoniumtyppi nitraatiksi. Fosfori ja osa orgaanisesta aineesta poistetaan ferrisulfaattiliuoksella saostamalla. Lietteenkäsittely tapahtuu sakeuttamalla, mädättämällä ja kuivaamalla, jonka jälkeen jäljellejäänyt aines kompostoidaan. Mädätyksessä saadaan biokaasua, josta tuotetaan sähköä ja lämpöä kaasumoottorigeneraattorilla. Kompostoitu liete hyödynnetään viherrakentamisessa ja maanviljelyssä.


title: Vóthonas

text:
Vóthonas (, ) on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 699 (vuonna 2011).
Vóthonas sijaitsee Thíran keskiosissa noin viisi kilometriä kaakkoon saaren keskuksesta Firásta aivan Mesarián kylän vieressä. Se on rakennettu noin viisi kilometriä pitkän rotkon kummallekin laidalle. Vóthonaksen vanha rakennuskanta on perinteisiä luola-asumuksia, jotka on kaiverrettu saaren tuliperäiseen kiveen. Kylän merkittävin kirkko on Pyhän Annan kirkko ("Agía Ánna") vuodelta 1827. Kylän ulkopuolella on pieni Neitsyt Marian kirkko ("Panagía Trýpa") 1700-luvulta.


title: Vóthonas

text: Vóthonas muodostaa myös laajemman kyläyhdyskunnan (Τοπική Κοινότητα Βόθωνος, "Topikí Koinótita Vóthonos"), johon kuuluu varsinaisen Vóthonaksen kylän lisäksi Agía Paraskevín kylä. Koko yhdyskunnan väkiluku on 756.


title: Vourvoúlos

text:
Vourvoúlos (; myös "Vurvúlos") on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Vourvoúlos muodostaa oman kyläyhdyskuntansa (Τοπική Κοινότητα Βουρβούλου, "Topikí Koinótita Vourvoúlou"). Kylän väkiluku on 535 (vuonna 2011).
Vourvoúlos sijaitsee Thíran pohjoisissa keskiosissa noin 2,5 kilometriä saaren keskuksesta Firásta pohjoiseen lähellä Imerovíglin kylää. Kylä on rakennettu itään päin avautuvaan rinteeseen. Kylän merkittävimmät kirkot ovat Pyhän Eustratioksen ("Ágios Efstrátios") ja Pyhän Panteleimonin ("Ágios Panteleímonas") kirkot. Vourvoúloksen ranta ja satama ovat saaren koillisrannikolla eli kalderalta nähtynä vastakkaisella puolella.


title: Musta noita

text: Musta noita on Dominic Senan ohjaama yhdysvaltalainen seikkailuelokuva, joka sai ensi-iltansa vuonna 2011.


title: Höhnie Records

text: Höhnie Records on saksalainen hardcore punk -musiikin julkaisemiseen erikoistunut itsenäinen levy-yhtiö. 2000-luvun alusta lähtien yhtiö on keskittynyt myös poikkeuksellisen paljon suomalaisen hc-punkin julkaisemiseen.


title: Pedara

text: Pedara on kunta Etelä-Italiassa Catanian metropolikaupungissa Sisiliassa. Se sijaitsee Etnan etelärinteellä.


title: Pedara

text: Kunnan keskus on aukio Piazza Don Diego. Aukion laidalla oleva Santa Caterinan basilika on kunnan merkittävin nähtävyys. Basilikan kookas kellotorni näkyy pitkälle ympäristöön. Basilika on täynnä arvokasta taidetta, ja sen värikkäät freskot ovat nähtävyys. Alkuperäinen basilika rakennettiin vuonna 1547. Kylään haluttiin suurempi basilika, joten vanha purettiin ja uusi nykyinen rakennettiin vuonna 1682. Se vaurioitui vuoden 1693 maanjäristyksessä, jonka jälkeen alkoivat vuonna 1705 valmistuneet kunnostustyöt.


title: Attack the Block

text: Attack the Block on brittiläinen scifi-kauhu-komediaelokuva vuodelta 2011. Sen pääosissa nähdään Jodie Whittaker, John Boyega, Nick Frost ja Luke Treadaway. Elokuvan ohjasi Joe Cornish.


title: Attack the Block

text: Elokuva kertoo Etelä-Lontoon kerrostalossa asuvista nuorista, jotka puolustavat kotiseutuaan avaruusolioita vastaan.


title: Attack the Block

text: Elokuva sai kiittävät arvostelut, Rotten Tomatoes -koosteessa sillä on laatuluokka 90% ja keskimääräinen arvosana 7.4/10.


title: Boise (joki)

text: Boisejoki on noin 164 kilometriä (102 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja virtaa osavaltion väkirikkaimman Boise–Nampa-metropolialueen läpi. Joki on Snakejoen sivujoki ja kuuluu Columbiajoen vesistöön.


title: Boise (joki)

text: Joen valuma-alue on noin 10 300 km. Joen keskimääräistä virtausta ennen Snakejokeen yhtymistä on mitattu vuosina 1971–1997 ja vuodesta 2002 eteenpäin. Vuonna 2005 keskimääräinen virtaama mittaushistorian ajalta ennen Snakejokeen yhtymistä oli 45,8 m/s. Suurin mitattu virtaama on 261,6 m/s (14. kesäkuuta 1983) ja pienin 1,7 m/s (18. ja 19. huhtikuuta 1987).


title: Boise (joki)

text: Jokeen on rakennettu kolme patoa ja lisäksi sen etelähaaraan yksi pato joen virtauksen säätelemiseksi keinokastelua, karjanhoitoa, tulvimisen ehkäisyä ja sähkön tuotantoa varten.


title: Boise (joki)

text: Joki lasketaan alkavaksi sen pohjois- ja keskihaarojen yhtymäkohdasta Sawtoothvuorilla noin 50 kilometriä Boisen kaupungista itään. Sieltä joki virtaa lounaaseen, missä noin 20 kilometrin jälkeen Arrowrockin tekojärvessä siihen yhtyy sen eteläinen sivuhaara. Joki jatkaa Arrowrockin ja Lucky Peakin tekojärvien läpi lounaaseen alas vuorilta vielä toiset 20 kilometriä, minkä jälkeen se kääntyy luoteeseen ja virtaa Boisen kaupungin läpi. Boisen jälkeen joki virtaa länteen Caldwelliin saakka, mistä joki jatkaa luoteeseen, kunnes laskee Snakejokeen noin seitsemän kilometriä Parman pikkukaupungista luoteeseen. Lähes samalla paikalla Oregonin puolella Snakeen laskee myös Owyheejoki.


title: Boise (joki)

text: Sawtoothvuorilta alkunsa saavista joen kolmesta päähaarasta pohjoinen ja keskinen ovat noin 80 kilometrin pituisia ja eteläinen on noin 160 kilometriä pitkä. Pohjoishaaran alkulähteet ovat 2 460 metrin, keskihaaran 2 620 metrin ja etelähaaran 1 920 metrin korkeudella merenpinnasta.


title: Boise (joki)

text:
Joen suun ja Lucky Peakin padon välillä joessa on havaittu seuraavia kalalajeja vuodesta 1990 alkaen:
Lucky Peakin tekojärvessä on havaittu seuraavia kalalajeja vuodesta 1990 alkaen:
Arrowrockin tekojärvessä on havaittu seuraavia kalalajeja vuodesta 1990 alkaen:


title: Boise (joki)

text: 1800-luvun alussa alueella liikkui sekä brittiläisiä että ranskalaisia turkismetsästäjiä, jotka kutsuivat jokea sitä reunustavien puiden mukaan joko englanniksi "Wood river" tai ranskaksi "Boise". Tutkimusmatkailija Robert Stuart käytti joesta nimeä ”The Wooded River” elokuussa 1812. Englanninkieliset turkismetsästäjät kutsuivat jokea myös Reidin- tai Reedinjoeksi John Reidin mukaan, joka oli perustanut kauppapaikan joen varteen 1813. Paikalliset intiaanit kuitenkin tuhosivat kauppapaikan jo vuonna 1814.


title: Boise (joki)

text: Joen englannin- ja ranskankieliset nimet olivat käytössä vielä 1830-luvulla. Tarinan mukaan huhtikuussa 1833 ranskankielinen Yhdysvaltain armeijan upseeri B. L. E. Bonneville huudahti ranskaksi ”Les Boise” ("puut") joen nähtyään. Vaikka tarinan todenperäisyys ei ole varmaa, Bonnevillen muistiinpanojen pohjalta kirjoitettu vuonna 1837 julkaistu suosittu kirja "The Adventures of Captain Bonneville" yleisti joen ranskankielisen nimen. Boise-nimen yleistymiseen vaikutti myös 1834 rakennetun Fort Boise -kauppapaikan kanadanranskalainen johtaja Francois Payette. Hän käytti ranskankielistä nimeä sekä kauppapaikalle että joelle, minkä vuoksi kauppapaikan kautta kulkeneet uudisasukkaat oppivat Boise-nimen.


title: Boise (joki)

text: Joen alueelta löytyi kultaa noin 40 kilometriä koilliseen nykyisestä Boisen kaupungista vuonna 1862, ja pian sen jälkeen kultaesiintymiä löytyi lisää. Boisen valuma-alueelle syntyi useita kullankaivuualueita, joiden yhteenlaskettu pinta-ala oli noin 780 neliökilometriä. Vuosien 1836–1959 välillä alueelta louhittiin yli 79 tonnia kultaa.


title: Boise (joki)

text: Boisen kaupunki syntyi joen varteen Sawtoothvuoriston juurelle varuste- ja kauppapaikaksi kullanetsijöille. Kultaryntäyksen laannuttua 1860-luvun lopulla kaupungissa heräsi kiinnostus Boisejoen vesien käyttämiseksi joen alajuoksulla olevan maan kasteluviljelyyn. 1880-luvulla paikalliset toimijat suunnittelivat suuren kanava- ja patoprojektin joen eteläpuoleisten maiden keinokasteluun, mutta kanavia saatiin valmiiksi vain muutama kilometri ennen projektin rahoituksen loppumista ja projektin keskeytymistä. 1800-luvulla alkunsa saivat Ridenbaugh- (1877), Phyllis- (1883) ja New York -kanavat (1884). Näistä New York -kanavan rakennustyöt jäivät rahoitus-, omistus- ja lakiongelmien vuoksi alkuvaiheeseen. Muillakin kanavilla oli vaikeuksia rahoituksen kanssa, ja niiden omistajat vaihtuivat usein.


title: Boise (joki)

text: Vuonna 1902 Yhdysvaltain kongressi hyväksyi Reclamation Actin, joka mahdollisti liittovaltion rahoituksen keinokasteluprojekteille, jotka olivat liian kalliita yksityisille tahoille tai osavaltioille rahoitettaviksi. New York -kanava avattiin vuonna 1909, ja siihen vettä nostava Boise Diversionin pato oli valmistunut 1908.


title: Boise (joki)

text: Boise Diversionin padon lisäksi tarvittiin myös suurempi pato varastoimaan vettä kastelujärjestelmän alkupäähän kuumia kesäkuukausia varten. Arrowrock-padon rakennustyöt alkoivat vuonna 1912, ja niitä varten Boise Diversion -patoon lisättiin turbiinit sähkön tuottamiseksi. Arrowrock-pato valmistui vuonna 1915, ja oli valmistuttuaan maailman korkein pato 107 metrin korkeudellaan.


title: Boise (joki)

text: Ajoittain Boisen kaupunkia vaivanneiden tulvien vuoksi 1949 aloitettiin Lucky Peak -padon rakennustyöt. Pato valmistui vuonna 1955, ja se alkoi tuottaa sähköä vuonna 1988.


title: Boise (joki)

text: Marraskuussa 2012 Boise- ja Payettejokien alueella toimivan kastelujärjestelmän arvioitiin tuottavan vuodessa 1 181 miljoonan dollarin arvosta maataloustuotteita, 31 miljoonan arvosta vapaa-ajan toimintaa ja 13 miljoonan arvosta sähköä sekä ehkäisevän 171 miljoonan edestä tulvavaurioita.


title: Boise (joki)

text: Boisejoki on suosittu kelluntakohde, ja vuosittain yli 125 000 ihmistä kelluu erilaisilla kumiveneillä tai -renkailla jokea pitkin Barber-puistosta Ann Morrison -puistoon. Noin 10 kilometrin matka kestää kelluen noin 2–3 tuntia.


title: Caroní

text: Caroní on Orinocon sivujoki Venezuelassa. Se liittyy Orinocoon lähellä Ciudad Guayanan kaupunkia ja Lloviznan putouksia.


title: Caroní

text: Joen alkulähteet ovat Bolívarin osavaltiossa lähellä Venezuelan, Brasilian ja Guyanan rajaa.


title: Caroní

text: Jokeen on tehty voimalaitoksia varten kaksi suurta patoa: Macagua ja Guri.


title: Vahingonlaukaus

text: Vahingonlaukaus on hardcore punk -yhtye Kauniiden poliisien esikoisalbumi. Se julkaistiin kesällä 2004 levymerkillä Stay Free Underground Records. Albumin vinyylipainoksen julkaisi saksalainen Höhnie Records, ja suomalainen Shitsuck Tapes julkaisi siitä myös kasettipainoksen, jonka B-puoli sisältää yhtyeen 4. huhtikuuta 2003 Tampereen Ylä-Pispalan Vastavirta-klubilla nauhoitetun keikan kokonaisuudessaan.


title: Alexandre Lavoie

text: Alexandre Lavoie (s. 17. marraskuuta 1992 Anjou, Québec, Kanada) on kanadalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Timrå IK:ssa. Hän on pelipaikaltaan keskushyökkääjä, mutta Lavoie osaa pelata myös laidassa. Hänen aiemman seuransa, SM-liigajoukkue Kalevan Pallon toimitusjohtaja Toni Saksmanin mukaan Lavoie on peliä tekevä laitahyökkääjä, joka tuo joukkueeseen nopeita jalkoja ja pehmeitä käsiä. Hän laukoo oikealta.


title: Alexandre Lavoie

text: Lavoie pelasi Québecin paikallisia juniorisarjoja Laval-Bourassa Rousseaun joukkueessa, kunnes Chicoutimi Saguenéens varasi hänet 39. pelaajana QMJHL:n varaustilaisuudessa 2008. Kaudesta 2008–2009 Lavoie pelasi vielä yli puolet Rousseaussa. Hän voitti tehoilla 15+16=31 koko Québecin juniorisarjan pudotuspelien piste- ja syöttöpörssin sekä jakoi maalipörssin voiton joukkuetovereidensa Sébastien Bergeronin ja Eliezer Sherbatovin kanssa. Kolmannella QMJHL-kaudellaan 2010–2011 Lavoie oli tehoilla 24+31=55 Saguenéensin toiseksi paras maalintekijä ja kolmanneksi paras pistemies. Kesken kauden 2011–2012 hän siirtyi Cape Breton Screaming Eaglesiin.


title: Alexandre Lavoie

text: Kaudella 2012–2013 Lavoie oli joukkueen paras pistemies ja syöttäjä sekä jakoi sisäisen maalipörssin voiton Michael Clarken kanssa tehoilla 19+30=49, vaikka hän siirtyi kesken kauden Rimouski Océaniciin. Lavoie teki QMJHL:n runkosarjassa kauden aikana yhteensä tehot 36+60=96, joilla hän sijoittui liigan pistepörssissä seitsemänneksi. Pudotuspeleissä Lavoie oli Océanicin paras pistemies ja maalintekijä tehoilla 5+3=8. QMJHL-kauden päätteeksi hän siirtyi pelaamaan miesten pelejä CHL-joukkue Allen Americansiin, jossa Lavoie pelasi yhden playoff-ottelun tehden yhden syöttöpisteen. Hän voitti kauden päätteeksi CHL:n mestaruuden, Ray Miron President’s Cupin.


title: Alexandre Lavoie

text: Heinäkuussa 2013 Lavoie teki Allen Americansin CHL-joukkueen kanssa vuoden mittaisen sopimuksen. Hän oli kaudella 2013–2014 joukkueen paras pistemies ja syöttäjä tehoilla 25+51=76, joilla Lavoie sijoittui liigan pistepörssissä seitsemänneksi. Hän voitti kauden päätteeksi taas Ray Miron President’s Cupin. Lavoie valittiin CHL:n vuoden tulokkaaksi ja tulokkaiden tähdistökentälliseen. Maaliskuussa 2014 Americans lainasi hänet AHL-joukkue Oklahoma City Baronsiin, jossa Lavoie pelasi seitsemän runkosarjaottelua tehden yhden maalin. Elokuussa 2014 hän teki vuoden mittaisen sopimuksen ECHL-joukkue Florida Everbladesin kanssa. Lavoie oli kaudella 2014–2015 joukkueen toiseksi paras maalintekijä ja kolmanneksi paras pistemies tehoilla 21+36=57. Syyskuussa 2015 Everblades kauppasi hänet Indy Fueliin. Lavoie oli kaudella 2015–2016 joukkueen paras pistemies ja syöttäjä tehoilla 16+38=54.


title: Alexandre Lavoie

text: Kaudeksi 2016–2017 Lavoie siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Hän voitti tehoilla 14+38=52 koko sarjan syöttöpörssin ja sijoittui pistepörssissä toiseksi edellään vain Victor Ejdsell. Kaudeksi 2017–2018 Lavoie siirtyi 1+1-vuotisella sopimuksella SM-liigajoukkue Kalevan Palloon. Hän onnistui tekemään Mestarien liigassa kuudessa ottelussa seitsemän tehopistettä, mutta SM-liigan runkosarjassa 16 ottelussa vain kuusi tehopistettä. Lavoie joutui lopulta pieneen rooliin ja ajoittain myös kokoonpanon ulkopuolelle, kunnes lokakuun 2017 lopulla hänen sopimuksensa purettiin yhteisymmärryksessä. Pian tämän jälkeen Lavoie palasi Allsvenskaniin ja siirtyi loppukauden sopimuksella Timrå IK:n riveihin.


title: Emanuel Pastreich

text: Emanuel Pastreich (s. 1964 Nashville, Tennessee, Yhdysvallat) on enimmäkseen Etelä-Koreassa vaikuttava yhdysvaltalainen akateemikko, joka hoitaa apulaisprofessorin virkaa Kyung Hee -yliopistossa ja ohjaa The Asia Institutea Soulissa. Hän kirjoittaa sekä itäaasialaisesta klassisesta kirjallisuudesta että ajankohtaisista ilmiöistä kansainvälisessä politiikassa ja teknologiassa.


title: Emanuel Pastreich

text: Pastreich kävi Lowell High Schoolia San Franciscossa ja valmistui sieltä 1983. Hän aloitti opintonsa Yalen yliopistossa, missä hän suoritti kandidaatin tutkintonsa kiinan kielessä vuonna 1987. Tänä aikana hän opiskeli myös ulkomailla Taiwanin kansallisessa yliopistossa. Pastreich suoritti maisterin tutkintonsa vuonna 1991 kirjallisuustieteissä Tokion yliopistossa, missä hän kirjoitti pro gradu -tutkielmansa "Edo kôki bunjin Tanomura Chikuden: Muyô no shiga" (Myöhäisen Edo-kauden oppinut Tanomura Chikuden; Maalauksen ja runouden hyödyttymyys), kokonaan japaniksi. Tämän jälkeen hän palasi Yhdysvaltoihin ja suoritti vuonna 1998 tohtorin tutkintonsa Itä-Aasian tutkimuksessa Harvardin yliopistossa. Pastrecih toimi apulaisprofessorina Illinoisin yliopistossa Urbana-Champaignissa, George Washingtonin yliopistossa sekä Solbridgen kansainvälisessä kauppakorkeakoulussa. Nykyään Pastreich on apulaisprofessori Kyung Hee -yliopiston kansainvälisen politiikan laitoksella.


title: Emanuel Pastreich

text: Pastreich toimi kansainvälisten suhteiden neuvonantajana Chungnamin provinssin kuvernöörille. sekä ulkoisten suhteiden neuvonantajana Daedok Innopolis tutkimuskeskuksessa. Lisäksi Pastreich toimi Daejeonin kaupunginkomiteassa 2009-2011.


title: Emanuel Pastreich

text: Pastreich ohjaa ajatushautomo The Asia Institueta, joka tutkii kansainvälisen politiikan, ympäristön ja tekniikan yhteenliittymiä Itä-Aasiassa. Hän toimi Etelä-Korean suurlähetystön neuvonantajana 2005–2007 Washington D.C.ssä. Lisäksi Pastreich oli Etelä-Korean ulkoministeriön "Dynamic Korea" -julkaisun päätoimittaja 2005–2007.


title: Emanuel Pastreich

text: Pastreichin kirjallisiin teoksiin kuuluvat "The Novels of Park Jiwon: Translations of Overlooked Worlds" (käännöskokoelma korealaisen uuden ajan kriitikon töistä), "The Visible Vernacular: Vernacular Chinese and the Emergence of a Literary Discourse on Popular Narrative in Edo Japan" (tutkielma kiinalaisen kansankielisen kirjallisuuden vastaanotosta Japanissa), "Life is a Matter of Direction, not Speed: A Robinson Crusoe in Korea" (kuvaus Pastreichin henkilökohtaisista kokemuksista Etelä-Koreassa) sekä "Scholars of the World Speak out About Korea's Future" (haastattelusarja johtavien tutkijoiden, kuten Francis Fukuyaman, Larry Wilkersonin ja Noam Chomskyn kanssa Korean nykytilasta).


title: Samuel Coleridge-Taylor

text: Samuel Coleridge-Taylor (15. elokuuta 1875 – 1. syyskuuta 1912) oli englantilainen säveltäjä, jolla oli kriolaiset sukujuuret. Hän sai niin suurta suosiota aikanaan, että Coleridge-Tayloria kutsuttiin kerran ”Afrikan Mahleriksi.”


title: Ruotsin Kultarannikko

text: Ruotsin Kultarannikko () oli Ruotsin siirtomaa, joka perustettiin vuonna 1650 Henrik Carloffin toimesta Guineanlahdelle nykyisen Ghanan alueelle. Se kesti huhtikuuhun 1663 asti, jolloin Tanska otti haltuunsa koko Ruotsin Kultarannikon ja liitti sen Tanskan Kultarannikkoon.


title: Ruotsin Kultarannikko

text: Louis De Geerin Ruotsin Afrikan kauppakomppanian perustamisen jälkeen Henrik Carloffin johtama retkikunta lähetettiin Afrikkaan vuonna 1650. Carloff teki sopimuksen paikallisen kuninkaan kanssa alueiden ostamisesta. 22. huhtikuuta 1650 Ruotsin Kultarannikko perustettiin ja Carloffista tuli sen ensimmäinen ylläpitäjä.


title: Ruotsin Kultarannikko

text: Vuonna 1656 Johan Filip von Krusenstierna (Adam Johann von Krusensternin isoisoisän veli) nimitettiin siirtomaan uudeksi ylläpitäjäksi, joka suututti Carloffin. Hän lähti Cabo Corsosta ja palasi 27. tammikuuta 1658 takaisin tanskalaisen kaapparin "Glückstadtin" matkassa. Fort Carlsborg vallattiin ja liitettiin osaksi Tanskan Kultarannikon siirtomaata.


title: Ruotsin Kultarannikko

text: Tämä oli yksi syistä, jonka takia kuningas Kaarle X Kustaa päätti aloittaa sodan Tanskan kanssa. Kööpenhaminan rauhan jälkeen vuonna 1660 Cabo Corson linnake sovittiin palautettavaksi Ruotsin hallintaan. Tämän jälkeen tosin paljastui, että Carloffin liikekumppani Samuel Schmidt oli jo myynyt siirtomaan huhtikuussa 1659 Alankomaiden Länsi-Intian kauppakomppanialle ja oli kadonnut kullan kanssa Angolaan.


title: Ruotsin Kultarannikko

text: Myöhemmin paikallinen väestö aloitti onnistuneen kapinan uutta emämaata vastaan ja joulukuussa 1660 paikallinen kuningas tarjosi jälleen Ruotsille hallintaa alueesta. Uusi retkikunta lähetettiin siirtomaahan, joka oli Ruotsin hallitsemana vain vähän aikaa. Von Krusenstierna uudelleennimitettiin ylläpitäjäksi.


title: Ruotsin Kultarannikko

text: 20. huhtikuuta 1663 Fort Carlsborg ja pääkaupunki Fort Christiansborg joutuivat jälleen Tanskan valtaamaksi ruotsalaisen päällikön Anton Vossin johtaman pitkän puolustuksen jälkeen.


title: Ruotsin Kultarannikko

text: 9. toukokuuta 1664 alue vallattiin jälleen, tällä kertaa Robert Holmesin toimesta, joka liitti alueen Brittiläisen Kultarannikon siirtomaahan.


title: Tanskan Kultarannikko

text: Tanskan Kultarannikko () tai Tanskan Guinea () tarkoittaa siirtomaita, joita Tanska-Norja hallitsi Afrikassa osana Kultarannikkoa. Tanskan Kultarannikko oli olemassa vuodesta 1658 vuoteen 1850.


title: Tanskan Kultarannikko

text: Norjan itsenäistymisen jälkeen vuonna 1814 Tanskan viisi Kultarannikon aluetta myytiin Ison-Britannian ja Irlannin yhdistyneelle kuningaskunnalle, jolloin niistä muodostui Brittiläinen Kultarannikko.


title: Tanskan Kultarannikko

text: 20. huhtikuuta 1663 Tanskan haltuunotto Fort Christiansborgista ja Carlsborgista sai Ruotsin Kultarannikon siirtomaan liittämisen osaksi Tanskaa päätökseen. Vuosina 1674–1755 siirtomaata hallinnoi Tanskan Länsi-Intian kauppakomppania. Joulukuusta 1680 elokuun 29. päivään 1682 Fort Christiansborg oli Portugalin valtaamana.


title: Tanskan Kultarannikko

text: Vuonna 1750 Tanskan Kultarannikosta tehtiin Tanskan kruununsiirtomaa. Vuosina 1782–1785 siirtomaa oli Britannian valtaamana. 30. maaliskuuta 1850 kaikki Tanskan Kultarannikon asutukset myytiin Britannialle ja liitettiin Brittiläiseen Kultarannikkoon.


title: Tanskan Kultarannikko

text: Siirtomaan hallitsijan arvo oli nimeltään "Opperhoved" vuodesta 1658 vuoteen 1766, jolloin arvo muuttui kuvernööriksi.


title: Tanskan Kultarannikko

text: Seuraavat linnakkeet olivat Tanskan hallussa siihen asti, kunnes kaikki myytiin Britannialle vuonna 1850.


title: Tanskan Kultarannikko

text: Päälinnakkeiden lisäksi Tanska hallitsi väliaikaisesti seuraavia linnakkeita ja kauppapaikkoja.


title: Ruotosarvinokka

text: Ruotosarvinokka ("Rhabdotorrhinus exarhatus") on sarvinokkien heimoon kuuluva lintu. Sitä tavataan Indonesiassa. Laji on määritelty vaarantuneeksi elinalueiden tuhoutumisen ja metsästyksen aiheuttaman vähenemisen vuoksi. Suojelutoimia ei ole aloitettu.


title: Ruotosarvinokka

text: Lajia esiintyy Indonesiassa Sulawesin saaren pohjoisosassa ja Lembehin saarella. Alalajia "R. e. sanfordi" esiintyy Sulawesin eteläosassa ja Munan ja Butungin saarilla.


title: Ruotosarvinokka

text: Lajin kannan suuruutta ei ole määritetty, mutta sen on ilmoitettu olevan paikallisesti yleinen. Sitä metsästetään ravinnoksi ja lemmikiksi.


title: Ruotosarvinokka

text: Lajia esiintyy alavissa vanhoissa metsissä, toisinaan myös korkeakasvuisissa sekundaarimetsissä, tavallisesti alle 650 metrin korkeudessa mutta joskus jopa 1 100 metrissä. Suurempina ryhminä se saattaa joskus oleilla avoimemmissa ympäristöissä.


title: Ruotosarvinokka

text: Ravinto koostuu lähinnä hedelmistä (85 %), mutta joskus se saattaa syödä pieniä elämiä, lähinnä selkärangattomia. Se etsii ravintoa puiden latvusten alapuolisista osista. Sulawesin Gorontalossa lajin on havaittu syövän vanhoissa metsissä ja hylätyissä valikoivasti kaadetuissa metsissä, myös melko lähellä ihmisasutusta. Pesintään se tarvitsee suuria metsäpuita ja rakentaa pesän luonnonkoloihin tai vanhoihin tikankoloihin. Sen pesiä käyttää toisinaan celebesinsarvinokka ("Aceros cassidix").


title: Eurobasket2017-teos

text: Suomessa koripallomainos pystytettiin Helsingin Rautatientorille elokuussa 2016.


title: Eurobasket2017-teos

text: Helmikuussa 2017 poliisi siirsi Kiasmalla olleen turvapaikanhakijoiden Oikeus elää -mielenosoituksen Rautatientorille. Mielenosoitus peitti teoksen torilta päin katsottuna ja esti koripallofanien selfieiden ottamisen teoksen edessä usean kuukauden ajaksi. Tämä aiheutti närkästystä.


title: Eurobasket2017-teos

text: Koripallomainos siirrettiin Helsingin Kansalaistorille toukokuun lopulla 2017.


title: Wings of Tomorrow (kappale)

text: Wings of Tomorrow on suomalaisen power metal -yhtye Stratovariuksen neljäs single. Se julkaistiin vuonna 1995 levymerkillä T & T.


title: Buba

text: Buba on kaupunki sekä osa-alue eli sektori Guinea-Bissaussa. Se sijaitsee Bubajoen latvalla 220 kilometriä Bissausta maanteitse kaakkoon. Kaupunki on Quinaran alueen hallinnollinen keskus. Kaupungissa on 7 571 ja osa-alueella 17 123 asukasta (vuonna 2009, väestönlaskenta). Osa-alueen pinta-ala on 744,2 neliökilometriä.


title: Buba

text: Kaupunki lienee saanut nimensä biafadojen Buguba tai Biguba -nimisestä kuningaskunnasta. Alkuperäinen Buguba sijaitsi alempana lähellä Jassonca ja Uaja -jokien suuta. 1500-luvun lopulta lähtien se oli lançadojen harjoittaman orjakaupan keskus. Sataman muita vientitavaroita olivat kulta, vaha, norsunluu ja kolapähkinät.


title: Buba

text: Orjakaupan lakattua 1800-luvun puolivälissä kaupankäynti siirtyi Bubaan. Tärkeimmäksi vientitavaraksi muodostuivat maapähkinät. Vuosisadan lopulla maapähkinän plantaasiviljelyä ja Futa Djallonin kanssa käytyä karavaanikauppaa häiritsivät fulbejen Forrean alueella käymät sodat. Niiden aikana fulbet tuhosivat Buban ja Geban portugalilaiset varuskunnat ja lähes kaikki maapähkinäviljelmät hylättiin. Rauhan palattua 1900-luvun alussa Buba oli menettänyt asemansa maatalouden ja kaupan keskuksena.


title: Buba

text: Kaupungin tulevaisuudennäkymät liittyvät Gabún alueen Boén seudulta löydettyihin suuriin bauksiittiesiintymiin. Guinea-Bissaun hallitus sopi niiden hyödyntämisestä Angola Bauxiten kanssa vuonna 2008. Suunnitelmaan kuuluu uuden syväsataman sekä rauta- ja maanteiden rakentaminen Bubaan. Vuoden 2012 vallankaappauksen seurauksena hankkeen toteuttaminen pysähtyi.


title: Sean Harris

text: Sean Harris (s. 1966 Bethnal Green, Lontoo) on englantilainen näyttelijä, joka on esiintynyt useissa menestyneissä elokuvissa ja televisiosarjoissa. Hän sai vuonna 2014 parhaan miesnäyttelijän Bafta-palkinnon roolistaan Stephen Mortonina televisiosarjassa "Southcliffen tragedia".


title: Sean Harris

text: Harris antaa harvoin haastatteluja.


title: Walk on Water (albumi)

text: Walk on Water on brittiläisen hard rock -yhtye UFOn neljästoista studioalbumi, joka julkaistiin vuonna 1995. Kitaristi Michael Schenker, kosketinsoittaja-kitaristi Paul Raymond sekä Andy Parker tekivät albumilla paluun yhtyeeseen.


title: Lançadot

text: Lançadot olivat alun perin Kap Verden valkoisia siirtolaisia, jotka harjoittivat Portugalin kieltämää yksityiskauppaa Länsi-Afrikan rannikolla. Heidän joukossaan oli myös Kap Verdelle karkotettuja juutalaisia ja rikollisia. Ajan mittaan he menivät naimisiin paikallisten naisten kanssa ja muodostivat kreoleiksi kutsutun mulattiryhmän.


title: Lançadot

text: Lançadot toimivat eurooppalaisten kauppiaiden ja afrikkalaisten välittäjinä, harjoittivat orjakauppaa ja toimittivat afrikkalaisille aseita, ruutia ja alkoholia. Heidän keskuudessaan syntyi erityinen kreolikulttuuri ja criouloksi kutsuttu kreolikieli. 1500-luvun lopulta lähtien lançadojen tärkeimpiä keskuksia Länsi-Afrikan rannikolla olivat Cacheu, Bissau, Guinala ja Biguiba.


title: Luettelo Mikkelin kaupunginosista

text: Tämä on luettelo Mikkelin kaupunginosista.


title: Hr. Ms. O 11

text: Hr. Ms. O 11 oli Alankomaiden kuninkaallisen laivaston vuonna 1926 palvelukseenotettu O 9 -luokan sukellusvene.


title: Hr. Ms. O 11

text: Alus tilattiin 30. elokuuta 1921 Wilton-Fijenoordilta Schiedamista ja sen köli laskettiin 24. joulukuuta 1922. Alus laskettiin vesille 19. maaliskuuta 1925 ja se otettiin palvelukseen 18. tammikuuta 1926.


title: Hr. Ms. O 11

text: Alus lähti 21. kesäkuuta Den Helderistä "Hr. Ms. Maarten Harpetzsoon Trompin", "Hr. Ms. Jacob van Heemskerckin", "Hr. Ms. Z 7":n ja "Hr. Ms. Z 8":n kanssa koulutuspurjehdukselle Itämerelle. Osasto vieraili Kielissä, Göteborgissa ja Trondheimissä ennen paluutaan Den Helderiin 30. heinäkuuta.


title: Hr. Ms. O 11

text: Alus lähti 9. toukokuuta 1927 Nieuwediepistä Den Helderistä laivastovierailulle Norjaan "Hr. Ms. Hertog Hendrikin", "Hr. Ms. Z 5":n, "Hr. Ms. Z 6":n, "Z 7":n, "Z 8":n kanssa ja osasto palasi 1. kesäkuuta kotisatamaansa. Sama osasto lähti 12. heinäkuuta koulutuspurjehdukselle Irämerelle. Paluumatkalla osasto kulki Kattegatin kautta ja se saapui Den Helderiin 8. elokuuta.


title: Hr. Ms. O 11

text: Alus lähti 4. toukokuuta 1936 Itämerelle koulutuspurjehdukselle "Hr. Ms. O 9", "Hr. Ms. O 10", "Hertog Hendrikin" ja "Z 5":n kanssa, mistä ne palasivat 20. kesäkuuta.


title: Hr. Ms. O 11

text: Alus kolaroi 6. maaliskuuta 1940 hinaaja "BV 3":n (ex -"Amsterdam") kanssa. Hinaaja törmäsi alukseen juuri komentotornin etupuolelle. Kolme miehistönjäsentä sai surmansa ja sukellusvene upposi Willemsoordin sataman suulle. Kannella olleet neljätoista miestä hyppäsivät mereen. Hätäpuhelimen poiju nousi pintaan, mutta yhteyttä aluksessa olleisiin neljääntoista mieheen ei kyetty luomaan.


title: Hr. Ms. O 11

text: Alus saatiin pintaan tyhjentämällä ponttoainetankit jolloin neljätoista aluksessa ollutta saatiin pelastettua. Pian pelastustöiden jälkeen alus jälleen upposi uudelleen.


title: Hr. Ms. O 11

text: Hylky nostettiin 7. tai 9. maaliskuuta 1940 ja se siirrettiin matalikolle, jossa kolmen surmansa saaneen ruumiit saatiin poistettua. Matalikolla reiän peitoksi rakennettiin tilapäiskansi. Alus siirrettiin 10. tai 11. maaliskuuta Den Helderin laivastotukikohtaan, jossa sen aseistusriisuttiin ennen korjauksia.


title: Hr. Ms. O 11

text: Saksa hyökkäsi 10. toukokuuta Alankomaihin. Alus oli 14. toukokuuta kuivatelakalla, mistä se upotettiin pyrittäessä estämään sen valtaus. Saksalaiset nostivat hylyn ja siirsivät sen telakalle kunnostettavaksi.


title: Hr. Ms. O 11

text: Syyskuussa 1944 saksalaiset upottivat aluksen Buitenhaveniin estääkseen Den Helderin satamaan pääsyn. Saksa antautui 8. toukokuuta 1945. Hylky nostettiin 10. joulukuuta 1947 ja se myytiin romutettavaksi.


title: Souvenir (vuoden 2016 elokuva)

text: Souvenir on vuonna 2016 ensi-iltansa saanut Bavo Defurnen ohjaama ranskalais-belgialais-luxemburgilainen romanttinen draamakomediaelokuva, jonka pääosissa ovat Isabelle Huppert ja Kévin Azaïs. Elokuvan käsikirjoittajina olivat Bavo Defurne, Jacques Boon ja Yves Verbraeken, joka oli myös elokuvan tuottajana.


title: Souvenir (vuoden 2016 elokuva)

text: Keski-ikäinen Liliane Cheverny (Isabelle Huppert) on elintarviketyöntekijä liha-alan tehtaalla ja musiikkiteollisuuden unohdettu laulajatähti Laura. Hän tapaa nuoren 22-vuotiaan Jean Leloupin (Kévin Azaïs), ammattilaisnyrkkeilijäksi aikovan miehen, johon hän rakastuu. Jeanin suostuttelemana ja tuella Liliane yrittää tehdä paluuta musiikin pariin.


title: Souvenir (vuoden 2016 elokuva)

text: "Souvenirin" kuvaukset alkoivat Luxemburgissa syyskuussa 2015. Elokuvan tuotantoyhtiöinä olivat ranskalainen Avenue B Productions, belgialaiset Bonjour Pictures ja Frakas Productions sekä luxemburgilainen Deal Productions. Elokuvan virallinen traileri julkaistiin 9. marraskuuta 2016.


title: Souvenir (vuoden 2016 elokuva)

text: "Souvenir" sai ensi-iltansa Angoulêmen ranskankielisten elokuvien elokuvajuhlilla Ranskassa 24. elokuuta 2016. Elokuvan teatteriensi-ilta oli Ranskassa 21. joulukuuta 2016 ja Belgiassa 18. tammikuuta 2017. Elokuvan teatterilevittäjinä olivat Ranskassa ARP Sélection ja Belgiassa Alternative Films. "Souvenir" keräsi Ranskassa teatterikierroksensa aikana 53 869 katsojaa ja tuotti 269 753 dollarin lipputulot. Elokuva on kiertänyt useita elokuvajuhlia, kuten vuoden 2016 Toronton elokuvajuhlat Kanadassa. Elokuva sai ranskalaisilta elokuvakriitikoilta ja yleisöltä lähinnä myönteisen vastaanoton.


title: Souvenir (vuoden 2016 elokuva)

text: "Souvenir" julkaistiin Ranskassa DVD:lle 2. toukokuuta 2017.


title: Salento

text: Salento on niemimaa Italian kaakkoisosassa. Se käsittää Apulian alueen eteläosan. Niemimaa rajoittuu lännessä Joonianmereen ja idässä Adrianmereen. Salentoon viitataan puhekielessä usein Italian "saappaankorkona" (). Käsitteenä Salento on maantieteellinen ja kulttuurinen, ei hallinnollinen. Muusta Apuliasta sen erottaa etenkin kielihistoria.


title: Salento

text: Salenton pituus on noin 100 kilometriä ja leveys 30–50 kilometriä. Pinnanmuodostukseltaan niemimaa on pääosin tasankoa; mäkimaata on lähinnä alueen pohjoisosassa ja toisaalta eteläosassa. Geografinen aluejako:Kulttuurisesti Salentoon kuuluu Leccen maakunta, suurin osa Brindisin maakuntaa ja osa Taranton maakuntaa. Kyseisen kulttuurialueen pinta-ala on 5 329 km² ja väkiluku noin 1 500 000 (2011). Grande Salento puolestaan käsittää edellä mainitut kolme provinssia kokonaisuudessaan ja sen väkiluku on noin 1 783 000 (30. marraskuuta 2016). Alueeltaan Grande Salento vastaa vanhaa hallintoaluetta, jonka nimi oli Terra d'Otranto.


title: Salento

text: Italian itäisin kohta, Capo d'Otranto, sijaitsee Salentossa Otranton kaupungissa. Sen koordinaatit ovat 40° 06' 26" pohjoista leveyttä ja 18° 31' 14" itäistä pituutta.


title: Salento

text: Salenton ilmasto on kosteampi kuin pohjoisen Apulian, jossa Apenniinien vuorijono vähentää länsituulten vaikutusta. Etenkin Salenton eteläosassa kesät ovat jopa kuumankosteita, mutta tuulisia. Talvet ovat leutoja; Balkanilta puhaltaa toisinaan koillistuuli tuoden mukanaan kylmää ilmamassaa, jolloin lämpötila saattaa sisämaassa laskea jopa pakkasen puolelle. Vuotuiset keskilämpötilat Salenton havaintoasemilla ovat 16–17 °C. Sisämaassa mitataan silloin tällöin yli 40 °C:n lämpötiloja, keskimäärin kesän korkeimmat lämpötilat ovat noin 30 °C ja talven alimmat viiden celciusasteen kieppeillä. Sateet painottuvat syksyyn ja talveen, vuotuiset sademäärät Salenton havaintoasemilla ovat noin 550–700 mm. Taranton maakunnan havaintoasemilla sademäärät jäävät kuitenkin alle 500 mm:n.


title: Salento

text: Ennen Rooman valtakunnan aikaa Salentoa asuttivat messapialaiset, joka oli illyrialainen heimo. Terra d'Otranton aika alkoi vuonna 1231 ja päättyi 1861; ennen modernin Italian syntyä Terra d'Otranto kuului Sisilian kuningaskuntaan, Napolin kuningaskuntaan ja Molempain Sisiliain kuningaskuntaan. Salenton aiempia nimiä ovat olleet Iapygia, Messapia, Calabria ja Sallentina.


title: Salento

text: Salenton omintakeinen murre, dialetto salentino, on sukua sisilian kielelle ja se eroaa selvästi Apulian pohjoisista murteista. Salenton murteesta käytetään myös nimitystä lingua salentina, salenton kieli.


title: Salento

text: Salentossa puhutaan italian kielen murteiden lisäksi myös grikoa, joka on kreikan kielen murre. Grikonkielisten ihmisten asuttama alue sijaitsee Leccen maakunnassa ja sitä kutsutaan nimellä Grecia salentina. San Marzano di San Giuseppen kunnassa Salenton luoteisosassa puhutaan albanian kielen murretta nimeltään arbëreshë.


title: Salento

text: Salenton perinteinen arkkitehtuuri on kreikkalaisvaikutteista, asuintalot ovat valkoisiksi kalkittuja ja tasakattoisia. Kaupunkien historialliset keskustat sitä vastoin edustavat lecceläistä barokkia.


title: Salento

text: Salenton talouden rakenne alkoi muuttua etenkin 1970-luvulta alkaen maataloudesta teollisuuden ja palvelujen suuntaan. Erityisesti Taranto ja Brindisi ovat merkittäviä teollisuuskaupunkeja. Leccen alueelle ovat tyypillisiä pienet ja keskisuuret teollisuusyritykset. Palveluviennistä ehdottomasti tärkein on matkailu.


title: Salento

text: Maatalouden merkitys Salenton taloudelle on pysynyt rakennemuutoksesta huolimatta kohtalaisen suurena oliiviöljyn ja viininviljelyn ansiosta. Oliivinviljely lienee levinnyt foinikialaisten merenkulkijoiden mukana Syyriasta Kreikan kautta Salentoon vuosisatoja ennen ajanlaskun alkua.


title: Salento

text: Salentossa viljeltäviä viinirypälelajikkeita ovat muun muassa Primitivo sekä tanniinisia ja hedelmäisiä viinejä tuottava Negroamaro.


title: Salento

text: Salenton vilkkain kansainvälinen lentoasema on Brindisin lentoasema, L'Aeroporto di Brindisi-Papola Casale (IATA: BDS, ICAO: LIBR), joka tunnetaan myös nimellä Aeroporto del Salento. Adrianmeren rautatie, Ferrovia Adriatica, kulkee Anconasta Lecceen. Vuosina 1863–1872 rakennettu rautatie on 591 kilometriä pitkä, ja se jatkuu Leccestä edelleen Otrantoon. Salentossa on myös kattava paikallinen rautatieverkosto. Maantieliikenteen keskeinen akseli on Strada statale 16 Adriatica. Se kulkee noin tuhannen kilometrin matkan Italian itärannikkoa myöten Padovasta Otrantoon.


title: Salento

text: Adrianmeri kapenee Salenton kohdalla Otrantonsalmeksi. Brindisin satama sijaitsee salmen suulla ja sieltä on linjaliikennettä Albanian ja Kreikan kaupunkeihin.


title: Triklokarbaani

text: Triklokarbaani (CHNClO) on karbamideihin eli ureajohdannaisiin kuuluva orgaaninen yhdiste. Yhdistettä on käytetty antibakteerisena aineena kosmetiikkatuotteissa, mutta mahdolliset negatiiviset terveys- ja ympäristövaikutukset ovat vähentäneet sen käyttöä ja esimerkiksi Yhdysvalloissa yhdistettä ei saa olla kuluttajatuotteissa enää syyskuun 2017 jälkeen.


title: Triklokarbaani

text: Triklokarbaani on huoneenlämpötilassa valkoista kiteistä ainetta. Triklokarbaani patentoitiin Yhdysvalloissa vuonna 1957. Yhdiste tehoaa sieniin sekä moniin bakteereihin muun muassa MRSA:n ja vankomysiinille vastustuskykyisiin "Enterococcus"-kantoihin. Sitä on lisätty muun muassa antibakteerisiin saippuoihin, deodorantteihin, voiteisiin, hammastahnoihin ja pesuaineisiin. Triklokarbaanin vaikutusmekanismi on samankaltainen triklosaanin kanssa eli se vaikuttaa mikrobien solukalvoihin.


title: Triklokarbaani

text: Triklokarbaanin on todettu olevan myrkyllistä vesieliöille ja se myös kertyy vesistöihin. Yhdysvalloissa sitä on havattu runsaasti muun muassa jätevesistä, jonne sitä joutuu käytön yhteydessä. Yhdiste hajoaa luonnossa vain hyvin hitaasti ja monet sen hajoamistuotteita ovat myrkyllisiä ja karsinogeenisiä. Triklokarbaanin on todettu olevan normaalia hormonitoimintaa häiritsevä yhdiste ja se vaikuttaa muun muassa kilpirauhasen toimintaan. Vuonna 2016 Yhdysvaltain elintarvike- ja lääketurvallisuudesta vastaava viranomainen FDA ilmoitti, että muun muassa triklokarbaania ja triklosaania sisältävien tuotteiden tulee poistua markkinoilta syyskuun 2017 loppuun mennessä.


title: Triklokarbaani

text: Triklokarbaania valmistetaan 3,4-dikloorianiliinin ja p-kloorifenyyli-isosyanaatin välisellä reaktiolla.


title: Alankomaat kesäolympialaisissa 2012

text:
Alankomaat vuoden 2012 olympialaisissa.
Alankomaat osallistui Lontoon olympialaisiin 175 jäsenisellä joukkueella, joista 95 oli miehiä ja 80 naisia. Alankomaiden urheilijat osallistuivat 18 eri kilpailulajiin.


title: Alankomaat kesäolympialaisissa 2012

text: Alankomaat voittivat yhteensä 20 mitalia, joista 6 oli kultaa, kuusi hopeaa ja 8 pronssia.


title: Alankomaat kesäolympialaisissa 2012

text: Maan lipunkantajana avajaisissa toimi Dorian Van Rijsselberghe.


title: Alankomaat kesäolympialaisissa 2012

text: Alankomaiden Epke Zonderland sai lehdistöltä kutsumanimen Lentävä hollantilainen.


title: Raittisilta

text: Raittisilta on silta Vuosaaren sillan ja Vuosaaren metrosillan välissä. Silta on tarkoitettu vain kevyelle liikenteelle. Sillan pituus on 416 metriä ja leveys noin 6,5 metriä.


title: Raittisilta

text: Sillan rakennustyöt aloitettin kesäkuussa 2017, ja sen oli määrä valmistua kesäkuussa 2019. Silta valmistui kuitenkin jo marraskuun lopulla 2018. Sillan rakentamisen tavoitteena on laajentaa pyöräilyn baanaverkkoa ja parantaa jalankulunyhteyksiä. Samaan aikaan Vuosaaren silta peruskorjataan ja sillalta poistetaan pohjoispuolen yhdistetty jalankulun ja pyöräilyn väylä.


title: Raittisilta

text: Raittisillan suunnittelussa ja rakentamisessa erikoisuutena ovat erittäin haastavat perustusolosuhteet, jossa vesisyvyys on vain pari metriä ja sen alla on paikoittain yli 30 metriä syvä liejukerros. Jännitetyn kannen suunnittelussa haastetta toi kahden kaukolämpöputken, yhden vesiputken ja tarkastussillan mahduttaminen sen alapuolelle. Suunnittelusta vastasi A-Insinöörit.


title: Geba

text: Geba on Atlantin valtamereen laskeva joki Guineassa, Senegalissa ja Guinea-Bissaussa. Sen pituus on noin 544 kilometriä.


title: Geba

text: Joki saa alkunsa Guinean pohjoisosasta, virtaa Senegalin Casamancen alueen läpi ja laskee Atlanttiin Bissaun kaupungin lähellä muodostaen laajan estuaarin. Geba oli aikoinaan tärkeä kulkureitti, jonka ympärille muodostui Kaabun valtakunta. Se on liikennöintikelpoinen alle 2 000 tonnin aluksilla 149 kilometrin pituudelta. Sivujokia ovat Colufe ja Corubal.


title: Timbuktun yliopisto

text: Timbuktun yliopisto on kollektiivinen termi opetukselle, jota oli kolmessa Timbuktun moskeijassa Malissa: Sankoren, Djinguereberin ja Sidi Yahyan masajideissa eli moskeijoissa.


title: Timbuktun yliopisto

text: Timbuktun yliopisto ei ollut yliopisto sen nykyaikaisessa merkityksessä: jokainen oppilas valitsi opettajansa ja opetus tapahtui moskeijan pihoilla tai yksityisissä paikoissa. Opiskelu keskittyi Koraanin ja islamilaisten asioiden opiskeluun, mutta akateemisempiakin aineita opetettiin kuten lääketiedettä ja kirurgiaa, astronomiaa, matematiikkaa, fysiikkaa, kemiaa, filosofiaa, kieliä ja kielitieteitä, maantiedettä, historiaa sekä taidetta.


title: Timbuktun yliopisto

text: Neljäsosa kaupungin sadastatuhannesta asukkaasta oli yliopistossa, jossa oli lähemmäs 25 000 opiskelijaa.


title: Love Live!

text: Love Live! () on japanilainen animesarja, jonka on tuottanut Sunrise. Sarjan päähenkilö Honoka Kousaka muodostaa kouluidoliryhmän pelastaakseen koulunsa sulkeutumiselta. Tässä ryhmässä on yhdeksän lukiolaistyttöä: Honoka Kousaka, Kotori Minami, Umi Sonoda, Eli Ayase, Nozomi Tojo, Nico Yazawa, Maki Nishikino, Rin Hoshizora ja Hanayo Koizumi. Tämä ryhmä on nimeltään μ's (lausutaan muse).


title: Sievinkylä

text: Sievinkylä (Vanhakirkko, Markkula ja Sievinmäki) on kylä Sievin kunnassa Pohjois-Pohjanmaalla. Sievinkylä sijaitsee Kokkola-Kajaanitien varrella noin 10 kilometriä päässä Sievin keskustasta Kokkolaan päin. Sievinkylän läpi virtaa Vääräjoki.


title: Sievinkylä

text: Sievinkylällä sijaitsee Vanhankirkon kappeli. Vanhankirkon kappeli on rakennettu 1950-luvulla Sievin ensimmäisen kirkon paikalle Sievinkylän keskustaan. Sievin kirkko siirrettiin 1860-luvun alussa Sievin Haikolankylälle.


title: Sievinkylä

text: Sievinkylän kehitys oy  oli alun perin 1980-luvun kylätoiminta-aallon aikana perustettu Sievinkylän Asunnot Oy, joka rakensi kylälle rivitaloja. Kun vuonna 1993 kylätoimikunta lakkautettiin, otti Sievinkylän kehitys oy  vastatakseen kylän kehittämisestä ja  Sievinkylän nuorisoseura sai vastuulleen kylän viihteellisen puolen. Vuonna 2000 kyläyhtiö osti kunnalta Vanhankirkon koulun ns. vanhan rakennuksen. Koulu on remontoitu ja siellä on kaksi vuokra-asuntoa, kyläyhtiön toimisto sekä kansalaisopistolle vuokrattu yläsali. Kyläyhtiö on hankerahoituksen turvin maisemoinut paikallisen soramontun, sekä rakentanut sinne uimarannan ja rantasaunan.


title: Sievinkylä

text: Kyläläisten aloitteesta kylään laadittiin oikeusvaikutteinen osayleiskaava v. 2002-2005.


title: Sievinkylä

text: Sievinkylälle valmistui Sievin kunnan ensimmäinen haja-asutusalueen viemäröinti vuonna 2012. Osan hankkeen kustannuksista maksoi Pohjois-Pohjanmaan Ely-keskus Euroopan maaseudun kehittämisen maaseuturahastosta.


title: Sievinkylä

text: Jokiverkko on Sievin ja Merijärven alueelle rakennettava valokuituverkko. Sievinkylä kuuluu Sievin kunnan alueelle ensimmäisessä vaiheessa rakennettavaan alueeseen ja töiden pitäisi alkaa kesällä 2017.


title: Sievinkylä

text: Pohjois-Pohjanmaan maaseudun asutusrakenne -raportissa (9.11.2015) kerrotaan Vanhakirkko-Markkula alueesta mm. seuraavaa:


title: Hr. Ms. Z 5

text: Hr. Ms. Z 5 (viirinumerot Z5 ja H97) oli Alankomaiden kuninkaallisen laivaston Z 5 -luokan torpedovene.


title: Hr. Ms. Z 5

text: Alus tilattiin Koninklijke Maatschappij De Scheldeltä Vlissingenistä ja sen köli laskettiin 18. helmikuuta 1914. Alus laskettiin vesille 1. huhtikuuta 1915 ja se otettiin palvelukseen 8. helmikuuta 1917.


title: Hr. Ms. Z 5

text: Alus modernisoitiin vuonna 1931 Den Helderissä, kun siitä oli tarkoitus tehdä vartioalus LÄnsi-Intiaan. Alus osallistui Rotterdamin puolustukseen tulittaen saksalaisia laskuvarjojääkäreitä lähellä Willemsburgia. Alus pakeni 14. toukokuuta 1940 Britteinsaarille, jossa se kunnostettiin Portsmouthissa.


title: Hr. Ms. Z 5

text: Alus palasi palvelukseen 16. kesäkuuta ja se oli 9. sukellusvenelaivueessa Dundeessa saattajana ja maalilaivana. Toukokuusta 1941 se oli vastaavissa tehtävissä 7. ja 3. sukellusvenelaivueissa Rothesayssa aina 2. maaliskuuta 1942 saakka, jolloin se luovutettiin Britannialle.


title: Hr. Ms. Z 5

text: Alus otettiin Britannian kuninkaalliseen laivastoon nimellä "HMS Z 5". Se nimettiin toukokuussa 1943 uudelleen "HMS Bladeksi". Aluksen tehtävät säilyivät ennallaan.


title: Hr. Ms. Z 5

text: Alus palautettiin Alankomaille, joka poisti sen alusluettelosta 9. huhtikuuta 1945. Alus myytiin West of Scotland Shipbreaking Companylle Trooniin, jonne se saapui 23. lokakuuta. Alus ajettiin matalikolle 20. marraskuuta ja työ saatiin päätökseen 20. joulukuuta.


title: Father Time

text: Father Time on suomalaisen power metal -yhtye Stratovariuksen viides single. Se julkaistiin vuonna 1996 levymerkillä T & T.


title: Charles Morris

text: Charles William Morris (23. toukokuuta 1901 – 15. tammikuuta 1979) oli yhdysvaltalainen filosofi ja semiootikko. Morris on tunnettu erityisesti työstään pragmatismin parissa.


title: Karjalankoski

text: Karjalankoski on Keski-Pohjanmaalla Vetelin Torpassa sijaitseva koski Perhonjoen varrella. Sen läheisyydessä on uimaranta sekä Nivasaari, jossa on grillikatos. Nivasaari on luonnonsuojelu aluetta.


title: Petri Keto-Tokoi

text: Petri Keto-Tokoi on metsänhoitaja ja metsäekologian lehtori Tampereen ammattikorkeakoulussa. Hän on erikoistunut metsiensuojeluun ja metsäbiodiversiteetteihin sekä erilaisiin metsänhoitotapoihin. Hän on tutkinut myös metsänhoidon historiaa ja metsien kulttuurimerkityksiä.


title: Torppa (kylä)

text: Torppa on Keski-Pohjanmaan maakunnassa ja Vetelin kunnassa sijaitseva noin 150 ihmisen kylä. Se sijaitsee Vetelin keskustasta n. 2 km länteen ja Räyringistä 10 km pohjoiseen. Torpan postinumero on 69700. Torpassa sijaitsee mm. Vetelin kirkko, Vetelin museo, Karjalankoski ja Kivivesi, sekä jalkapallokenttä, joka on Vetelin entinen yleisurheilukenttä. Torpan muita järviä ja lampia ovat mm. Valkiavesi, Pikku Kivivesi ja Kaakkurilampi. Torpassa sijaitsee myös paljon soita. Niitä ovat esim. Isoneva ja Valkiavedenneva, jossa sijaitsee n. 400 vuotta vanha Krässimänty ja Kalasääkselle tukirakennettu pesä. Torpan halki virtaa Perhonjoki.


title: Timo Kuuluvainen (metsänhoitaja)

text: Timo Kuuluvainen on metsänhoitaja, Helsingin yliopiston lehtori ja metsäekologian dosentti. Hän on erikoistunut luonnonmetsien ekologiaan, metsien ennallistamiseen ja ekosysteemipohjaiseen metsienhoitoon.


title: Will the Sun Rise?

text: Will the Sun Rise? on suomalaisen power metal -yhtye Stratovariuksen kuudes single. Se julkaistiin vuonna 1996 levymerkillä T & T.


title: Algeria kesäolympialaisissa 2012

text: Algeria vuoden 2012 olympialaisissa. Algeria osallistui Lontoossa järjestettyihin vuoden 2012 olympialaisiin lähettämällä kilpailuihin 39 urheilijaa jotka osallistuvat 12 eri urheilulajiin. Maan lipunkantajana toimi avajaisissa Abdelhafid Benchabla ja loppuserenomiassa Taoufik Makhloufi.


title: Algeria kesäolympialaisissa 2012

text: Ainoa joukkuelaji johon Algeria sai edustajajoukkueen oli naisten lentopallo.


title: Algeria kesäolympialaisissa 2012

text: Aiemmin Algeriaa edustaneista urheilijoista oli mukana judoka Soraya Haddad joka oli voittanut pronssia Pekingin olympialaisissa. Kokemusta edusti myös aiemmat olympialaiset kokenut Lea Moutoussamy joka oli Pekingin olympialaisissa maan nuorin olumpiaedustaja ollen vain 14 vuotias. Kevyen raskaansarjan nyrkkeilijä ja vuoden 2011 maailmanmestari Abdelhafid Benchabla toimi maan lipunkantajana avajaisissa.


title: Algeria kesäolympialaisissa 2012

text: Algeria sai olympialaisista ensimmäisen kultamitalinsa sitten vuoden 2000 olympialaisten kun keskimatkan juoksija Taoufik Makhloufi voitti kultaa.


title: The Kiss of Judas

text: The Kiss of Judas on suomalaisen power metal -yhtye Stratovariuksen kahdeksas single. Se julkaistiin vuonna 1997 levymerkillä T & T


title: S.O.S.

text: S.O.S. on suomalaisen power metal -yhtye Stratovariuksen yhdeksäs single. Se julkaistiin vuonna 1998 levymerkillä T & T.


title: Dafnés

text: Dafnés () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Dafnés muodostaa oman kyläyhdyskuntansa (Τοπική Κοινότητα Δαφνέ, "Topikí Koinótita Dafné"). Kylän väkiluku on 1 204 (vuonna 2011).


title: Dafnés

text: Dafnés sijaitsee Kreetan pohjoisissa keskiosissa Ída- eli Psiloreítis-vuoren itärinteellä noin 16 kilometriä lounaaseen Iraklionin kaupungista. Dafnés on yksi Kreetan neljästä keskeisimmästä viininviljelyalueesta. Tärkein lajike alueella on Liátiko, joka on ainoa sallittu lajike kylän nimeä kantavissa nimisuojatuissa viineissä. Kylässä järjestetään jokakesäiset viinijuhlat.


title: Fódele

text:
Fódele () on Kreikan kylä, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Aiemmin kylä kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön. Kylän väkiluku on 457 (vuonna 2011).
Fódele sijaitsee Kreetan pohjoisissa keskiosissa noin 27 kilometriä länsiluoteeseen Iraklionista, noin 50 kilometriä itään Réthymnosta ja noin 2,5 kilometriä sisämaahan saaren pohjoisrannikosta. Kylän nimi mainitaan ensimmäisen kerran vuonna 1248. Alue on ollut asuttua viimeistään minolaisella kaudella, jolta ajalta seudulta on tehty asutuslöytöjä. Jotkut tutkijat katsovat, että paikalla olisi ollut antiikin aikana kaupunki nimeltä "Pantomatrion", joka olisi ollut Aksoksen kaupungin satama. Joskus paikan mainitaan kuitenkin olleen antiikin "Astale". (Lisäksi sekä Astale että Pantomatrion sijoitetaan joskus eri paikkoihin.)


title: Fódele

text: Perimätiedon mukaan Fódele oli taidemaalari El Grecon synnyinpaikka. Noin kilometrin päässä kylästä on tälle omistettu El Greco -museo, jossa on tämän teosten jäljennöksiä. Museon lähellä on bysanttilaisaikainen Neitsyt Marian ilmestyksen kirkko, joka on rakennettu 1000- tai 1100-luvulla. Fódelen alueella viljellään erityisesti sitrushedelmiä, millä on pitkät, ainakin 1400-luvulle ulottuvat perinteet.


title: Fódele

text: Fódele muodostaa myös laajemman kyläyhdyskunnan (Τοπική Κοινότητα Φόδελε, "Topikí Koinótita Fódele"), johon kuuluvat varsinaisen Fódelen kylän lisäksi sen ranta-asutus Paralía Fódele sekä Pyhän Panteleimonin luostari ("Moní Agíou Panteleímonos"). Koko yhdyskunnan väkiluku on 526.


title: Geráni (Réthymno)

text:
Geráni () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Aiemmin kylä kuului Nikifóros Fokáksen kuntaan ja vuodesta 2011 lähtien Réthymnon kunnan Nikifóros Fokáksen kunnallisyksikköön. Kylän väkiluku on 821 (vuonna 2011).
Geránin kylä sijaitsee Kreetan pohjoisrannikolla noin kahdeksan kilometriä länteen Réthymnon kaupungista. Kylä on rakennettu noin 81 metrin korkeuteen merenpinnasta laskettuna. Geráni muodostaa myös laajemman kyläyhdyskunnan (Τοπική Κοινότητα Γερανίου, "Topikí Koinótita Geraníou"), johon kuuluu varsinaisen Geránin kylän lisäksi kylä Petrés. Koko yhdyskunnan väkiluku on 883.


title: Geráni (Réthymno)

text: Geráni tunnetaan ennen kaikkea "Geránin luolasta", joka sijaitsee noin kaksi kilometriä kylästä koilliseen ja noin 300 metriä merenrannasta. Se uudelleenlöydettiin vuonna 1969 sillanrakennustöiden yhteydessä. Luolan suuaukolla oli suuri kivenlohkare, joka oli päätynyt siihen mahdollisesti maanjäristyksen seurauksena. Luola on 50 metriä pitkä ja sen leveys vaihtelee puolesta metristä 17 metriin. Korkeutta luolalla on enimmillään 4,5 metriä. Arkeologiset tutkimukset ovat osoittaneet, että luolassa on asuttu neoliittisella kaudella. Luolaa on käytetty hauta- ja palvontapaikkana. Sen sisältä on löydetty sekä ihmisten että eläinten luita.


title: Kalýves

text:
Kalýves (; myös "Kalíves") on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Aiemmin kylä kuului Arménoin kuntaan ja vuodesta 2011 lähtien Apokóronaksen kunnan Arménoin kunnallisyksikköön. Kylän väkiluku on 1 429 (vuonna 2011).
Kalýves sijaitsee Kreetan pohjoisrannikolla Drápanoksen niemellä Soúdanlahden rannalla noin 19 kilometriä itäkaakkoon Chaniásta. Kylän kohdalla lahteen laskee pieni Xydás-joki, joka saa vetensä Lefká Óri -vuorilta. Antiikin aikana paikalla sijaitsi oletetusti kaupunki nimeltä "Amfimatrion". Kylän lähellä sen itäpuolella sijaitsee venetsialaisaikainen linnake Castel di Apicorno, joka rakennettiin vuonna 1206. Barbarossan joukot tuhosivat paikan vuonna 1538. Nykyinen kylä on alun perin kalastajakylä ja nykyisin suosittu turistikohde. Kalývesin nimi tarkoittaa ”majoja”, mikä viittaa maanviljelijöiden seudulle rakentamiin, kesäaikaan käytettyihin asumuksiin.


title: Kalýves

text: Kalýves muodostaa myös laajemman kyläyhdyskunnan (Τοπική Κοινότητα Καλυβών, "Topikí Koinótita Kalyvón"), johon kuuluu varsinaisen Kalývesin kylän lisäksi myös Tsivaráksen kylä. Koko yhdyskunnan väkiluku on 1 603.


title: Pacheiá Ámmos

text:
Pacheiá Ámmos (myös "Pahía Ámmos", ) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 574 (vuonna 2011).
Pacheiá Ámmos sijaitsee Mirampéllonlahden rannalla noin 20 kilometriä kaakkoon Ágios Nikólaoksesta. Kylän lähellä siitä etelään sijaitsee Chan rotko.


title: Pacheiá Ámmos

text: Pacheiá Ámmoksen läheisyydessä on lukuisia minolaisaikaisia ja antiikin aikaisia arkeologisia kohteita. Merkittävin niistä on minolaisen palatsin ja kaupungin kohde Gourniá noin kaksi kilometriä kylästä länteen. Noin neljä kilometriä etelään sijaitsee puolestaan minolaisaikaisen asutuksen kohde Vasilikí. Pacheiá Ámmoksessa toimii Institute for Aegean Prehistory Study Center for East Crete (INSTAP-SCEC), joka johtaa alueen arkeologisia kaivauksia.


title: Pacheiá Ámmos

text: Pacheía Ámmos muodostaa myös laajemman kyläyhdyskunnan (Τοπική Κοινότητα Παχείας Άμμου, "Topikí Koinótita Pacheías Ámmou"), johon kuuluvat varsinaisen Pacheía Ámmoksen kylän lisäksi kylät Monastiráki, Vasilikí ja Xirókampos. Koko yhdyskunnan väkiluku on 846.


title: Piskokéfalo

text:
Piskokéfalo () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 642 (vuonna 2011).
Piskokéfalo sijaitsee Kreetan itäosassa noin kolme kilometriä etelään Siteían kaupungista. Kylän maisemaa hallitsee sen suurikokoinen kirkko. Piskokéfalo muodostaa myös laajemman kyläyhdyskunnan (Τοπική Κοινότητα Πισκοκεφάλου, "Topikí Koinótita Piskokefálou"), johon kuuluu varsinaisen Piskokéfalon kylän lisäksi Káto Episkopín kylä. Koko yhdyskunnan väkiluku on 781.


title: Piskokéfalo

text: Piskokéfalo on myös minolaisaikaisen ”huvilan” arkeologinen kohde, joka sijaitsee kylän lähellä ja on saanut siitä nimensä. Huvila on ollut kaksikerroksinen ja siitä on erotettavissa lukuisia huoneita sekä muun muassa portaikkoja. Raunioista on löydetty muun muassa idoleita sekä ihmis- ja eläinfiguriineja. Löydökset ovat esillä Iraklionin arkeologisessa museossa.


title: Pómpia

text:
Pómpia (; myös "Pómbia") on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Aiemmin kylä kuului Moíresin kuntaan ja vuodesta 2011 lähtien Faistóksen kunnan Moíresin kunnallisyksikköön. Pómpia muodostaa oman kyläyhdyskuntansa (Τοπική Κοινότητα Πόμπιας, "Topikí Koinótita Pómpias"). Kylän väkiluku on 1 061 (vuonna 2011).
Pómpia sijaitsee Kreetan eteläosissa Messarán tasangolla Asteroúsia-vuorten pohjoisrinteessä linnuntietä noin viisi kilometriä etelään Moíresin kaupungista ja noin 12 kilometriä kaakkoon Tympákin kaupungista. Kylän paikka on ollut asuttuna jo minolaisella ajalla. Pómpian keskusaukiolla on kylästä kotoisin olleen vapaustaistelija Michaíl Kórakaksen rintakuva. Kylän pääkirkko on omistettu Pyhälle Yrjölle ("Ágios Geórgios").


title: Sirikári

text:
Sirikári () on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 19 (vuonna 2011).
Sirikárin pieni kylä sijaitsee Kreetan länsipäässä noin 17 kilometriä etelään Kíssamoksen kaupungista eli Kastélli Kissámousta ja noin 55 kilometriä lounaaseen Chaniásta. Kylä on rakennettu Lefká Óri -vuoriston pohjoisrinteeseen noin 509 metrin korkeuteen merenpinnasta. Sirikárin läheltä saa alkunsa Sirikárin rotko (myös Polyrrinían rotko), joka päättyy Polyrrinían kylään. Sirikárin alueen lukuisiin kirkkoihin kuuluu muun muassa bysanttilaisaikainen Pyhien apostolien kirkko 1400-luvulta.


title: Sirikári

text: Sirikári muodostaa myös laajemman kyläyhdyskunnan (Τοπική Κοινότητα Σηρικαρίου, "Topikí Koinótita Sirikaríou"), johon kuuluvat varsinaisen Sirikárin kylän lisäksi kylät Kiolianá, Kostogiánnides ja Sinenianá. Koko yhdyskunnan väkiluku on 110.


title: Prionosuchus

text: Prionosuchus on sukupuuttoon kuollut suurten panssarisammakoiden suku. Siitä tunnetaan yksi laji, "P. plummeri", joka eli keskisellä permikaudella, noin 270 miljoonaa vuotta sitten. Lajin fossiileja on löydetty koillisesta Brasiliasta, Parnaíba-joen lähistöltä. "Prionosuchus" kasvoi jopa 9 metriä pitkäksi, ja oli siis suurin elänyt sammakkoeläin.


title: Stýlos

text:
Stýlos (; myös "Stílos") on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Aiemmin kylä kuului Arménoin kuntaan ja vuodesta 2011 lähtien Apokóronaksen kunnan Arménoin kunnallisyksikköön. Kylän väkiluku on 319 (vuonna 2011).
Stýlos sijaitsee noin 18 kilometriä kaakkoon Chaniásta lähellä saaren pohjoisrannikkoa. Kylä on rakennuskannaltaan perinteinen. Sen kirkkoihin kuuluvat muun muassa bysanttilaisaikaiset, 1100-luvulla rakennetut Pyhän Johanneksen ("Ágios Ioánnis") kirkko sekä Neitsyt Maria Serviotissan ("Panagía Serviótissa") kirkko, lempinimeltään "Monastíra".


title: Stýlos

text: Stýlos on kuuluisa lähteistään, joiden alkuperä on Lefká Óri -vuorilla. Kylässä pullotetaan joka puolella saarta myytyä Samariá-vettä. Stýloksen läheltä saa alkunsa Díktamoksen rotko, joka on noin 7 kilometriä pitkä ja päättyy Katochóriin. Stýloksen pohjoispuolella Ápteraan johtavan tien varressa on minolaisaikaisen asutuksen jäänteitä sekä tholos-hauta.


title: Stýlos

text: Stýlos muodostaa myös laajemman kyläyhdyskunnan (Τοπική Κοινότητα Στύλου, "Topikí Koinótita Stýlou"), johon kuuluvat varsinaisen Stýloksen kylän lisäksi kylät Farángi, Próvarma ja Samonás. Koko yhdyskunnan väkiluku on 488.


title: Xerókampos

text:
Xerókampos (; myös "Xerókambos", "Xirókampos", "Xirókambos") on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Aiemmin kylä kuului Léfkin kuntaan ja vuodesta 2011 lähtien Siteían kunnan Léfkin kunnallisyksikköön. Xerókampos on osa Zíroksen kyläyhdyskuntaa. Kylän väkiluku on 54 (vuonna 2011).
Xerókampos sijaitsee Kreetan kaakkoiskulmassa linnuntietä noin 22 kilometriä Siteían kaupungista kaakkoon. Kylässä on vain vähän turismia. Se tunnetaan muun muassa alueen rannoista ja lukuisista luolista.


title: Xerókampos

text: Antiikin aikana kylän lähellä sijaitsi Ampeloksen kaupunki. Sen arkeologinen kohde sijaitsee Farmakokéfalossa nykyisen kylän eteläpuolella. Paikalla on jäänteitä erityisesti hellenistiseltä kaudelta.


title: Zíros

text:
Zíros () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin
alueyksikköön ja Kreetan alueeseen. Aiemmin kylä kuului Léfkin kuntaan ja vuodesta 2011 lähtien Siteían kunnan Léfkin kunnallisyksikköön. Kylän
väkiluku on 393 (vuonna 2011).


title: Zíros

text: Zíros sijaitsee Zíroksen tasangolla Kreetan kaakkoisosassa noin 700 metrin korkeudessa, noin 27 kilometriä etelään Siteían kaupungista. Ensimmäiset tiedot kylästä ovat venetsialaisvallan ajalta 1500-luvulta. Kylän nimi on erään selityksen mukaan peräisin siitä, että se on rakennettu vuoren ympärille (γύρο > ζύρω), toisen mukaan puolestaan samannimisestä venetsialaisesta sotilaasta. Zíros oli lakkautetun Léfkin kunnan kuntakeskus.


title: Zíros

text: Zíroksen pääelinkeinot ovat viininviljely, viinin- ja rakintuotanto sekä oliivien viljely. Kylän pääkirkko on omistettu Pyhälle Yrjölle ("Ágios Geórgios"). Vanhimmat kirkot alueella ovat Pyhän Paraskevan ("Agía Paraskeví") ja Pyhän Nikolaoksen ("Ágios Nikólaos") kirkot 1500-luvulta.


title: Zíros

text: Zíros muodostaa myös laajemman kyläyhdyskunnan (Τοπική Κοινότητα Ζίρου, "Topikí Koinótita Zírou"), johon kuuluvat varsinaisen Zíroksen kylän lisäksi kylät Agía Eiríni, Agriliá, Chamaítoulo, Kaló Chorió, Lamnóni ja Xerókampos. Koko yhdyskunnan väkiluku on 462.


title: Chan rotko

text:
Chan rotko (, usein "Han rotko") on rotko Thryptí-vuorilla Kreetan saarella Kreikassa. Se sijaitsee saaren itäosassa Ierápetran kunnassa Lasíthin alueyksikössä lähellä saaren pohjoisrannikkoa ja Pacheiá Ámmoksen ja Vasilikín kyliä, noin 25 kilometriä kaakkoon Ágios Nikólaoksesta.
Rotkon pituus on noin 1,6 kilometriä ja korkeusero rotkon päiden välillä noin 230 metriä. Rotko on kapeimmillaan vain noin 30 senttimetrin levyinen ja leveämmissäkin kohdissa sen leveys on vain noin kolme metriä. Sen seinämien korkeus on noin 200–300 metriä. Rotko on hyvin vaikeakulkuinen ja sen läpi kulkeminen vaatii kiipeilyvarusteita. Rotkossa on yli 200 metriä korkea vesiputous, joka on Kreikan korkein.


title: Sirikárin rotko

text: Sirikárin rotko (), joskus myös "Polyrrinían rotko" (Φαράγγι Πολυρρήνιας, "Farángi Polyrrínias"), on rotko Kreetan saarella Kreikassa. Se sijaitsee Kíssamoksen kunnassa saaren länsiosassa 55 kilometriä Chaniásta länsilounaaseen.


title: Sirikárin rotko

text: Sirikárin rotko saa alkunsa Sirikárin kylän läheltä ja kulkee Polyrrinían kylän lähelle. Rotkon pituus on noin 11 kilometriä. Rotkovaellus on suhteellisen helppo. Reitti alkaa Sirikárin Pyhän Konstantinuksen ("Ágios Konstántinos") kirkolta. Myös reitin varrella on pieniä kirkkoja. Niihin lukeutuu muun muassa bysanttilaisaikainen Pyhien apostolien kirkko 1400-luvulta. Polyrrinían kylässä on antiikin aikaisen Polyrrhenian kaupungin raunioita.


title: Payette (joki)

text: Payettejoki on noin 134 kilometriä (83 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja laskee Snakejokeen osavaltion länsirajalla. Snakejoki on edelleen Columbiajoen sivujoki. Nimensä Payettejoki on saanut Francois Payettelta, North West Companylle työskennelleeltä turkiskauppiaalta.


title: Payette (joki)

text:
Joen valuma-alue on noin 8 392 km. Keskimääräinen virtaama vuosina 1935–2005 Payetten mittauspaikalla ennen joen laskemista Snakeen oli 84,2 m/s. Suurin mitattu virtaama on 906 m/s (2. tammikuuta 1997) ja pienin 0,5 m/s (25. kesäkuuta 2001).
Jokeen ja sen sivujokiin on rakennettu kolme patoa joen virtauksen säätelemiseksi keinokastelua, karjanhoitoa, tulvimisen ehkäisyä ja sähkön tuotantoa varten. Black Canyon Diversion -pato sijaitsee Emmettin koillispuolella alueella, jossa joki laskeutuu vuoristosta. Cascade-pato on joen pohjoisessa sivuhaarassa ja Deadwood-pato joen eteläisen sivuhaaran Deadwoodin sivujoella. Marraskuussa 2012 Boise- ja Payettejokien alueella toimivan kastelujärjestelmän arvioitiin tuottavan vuodessa 1 181 miljoonan dollarin arvosta maataloustuotteita, 31 miljoonan arvosta vapaa-ajan toimintaa ja 13 miljoonan arvosta sähköä sekä ehkäisevän 171 miljoonan edestä tulvavaurioita.


title: Payette (joki)

text: Joki lasketaan alkavaksi sen pohjois- ja etelähaarojen yhtymäkohdasta Sawtoothvuorilla Banksin kylässä. Joki virtaa etelälounaaseen ja noin 20 kilometrin jälkeen Horseshoe Bendin kaupungissa kääntyy länteen ja virtaa Black Canyonin tekojärveen. Tekojärven jälkeen joki virtaa lounaaseen ja Emmettin kaupungin jälkeen kääntyy luoteeseen. Joki laskee Idahon ja Oregonin rajalla kulkevaan Snakejokeen Payetten kaupungin luoteislaidalla.


title: Payette (joki)

text: Sawtoothvuorilta alkunsa saavista joen kahdesta päähaarasta pohjoinen on noin 180 kilometriä pitkä, ja sen alkulähteet ovat noin 1 850 metrin korkeudella merenpinnasta. Eteläisen sivuhaaran alkulähteet ovat noin 2 690 metrin korkeudella merenpinnasta.


title: Payette (joki)

text: Joen suun ja Black Canyonin padon välillä joessa on havaittu seuraavia kalalajeja vuodesta 1990 alkaen tehdyissä tutkimuksissa:


title: Payette (joki)

text: Black Canyonin padon jälkeen joessa on havaittu lisäksi taimenta.


title: Z 5 -luokka

text: Z 5 -luokka oli Alankomaiden kuninkaallisen laivaston neljän aluksen muodostama torpedoveneluokka.


title: Rhabdotorrhinus

text: Rhabdotorrhinus on sarvinokkien heimoon kuuluva lintusuku. Siihen kuuluu neljä lajia joita tavataan Kaakkois-Aasiassa. Suku sisältää aiemmin kurttusarvinokkien ("Aceros") sukuun luettuja lajeja.


title: Arne Cederholm

text: Gustaf Arne Cederholm (24. syyskuuta 1870 Kirkkonummi – 29. joulukuuta 1931 Helsinki) oli suomalainen juristi ja aatelissäädyn valtiopäivämies. Hänen isänsä oli senaattori Theodor Cederholm.)


title: Arne Cederholm

text: Kirkkonummella syntynyt Cederholm kirjoitti ylioppilaaksi Helsingin Svenska normallyceumista ja opiskeli myöhemmin oikeustieteitä Helsingin yliopistossa. Vuonna 1894 hän suoritti 1894 varatuomarin tutkinnon, jonka jälkeen Cederholm toimi asianajajana ja pankkiirina Helsingissä sekä Viipurissa. Hän kuului myös sortovuosien aktivisteihin ja oli yksi kagaalin perustajista. Järjestön perustava kokous pidettiin Helsingissä Cederholmin asianajotoimiston tiloissa 15. syyskuuta 1901.


title: Arne Cederholm

text: Arne Cederholm esiintyy myös taiteilija Magnus Enckellin vuonna 1905 tekemässä tunnetussa maalauksessa "Arne Cederholm ja malli".


title: Hunting High and Low

text: Hunting High and Low on suomalaisen power metal -yhtye Stratovariuksen kymmenes single. Se julkaistiin vuonna 2000 levymerkillä Nuclear Blast.


title: Hunting High and Low

text: Kappale debytoi Suomen virallisen singlelistan neljännellä sijalla, ja se pysyi listalla yhteensä viisi viikkoa.


title: It’s a Mystery

text: It's a Mystery on suomalaisen power metal -yhtye Stratovariuksen yhdestoista single. Se julkaistiin vuonna 2000 levymerkillä Nuclear Blast.


title: A Million Light Years Away

text: A Million Light Years Away on suomalaisen power metal -yhtye Stratovariuksen kahdestoista single. Se julkaistiin vuonna 2000 levymerkillä Nuclear Blast.


title: A Million Light Years Away

text: Kappale ylsi Suomen virallisen singlelistan sijalle 14, ja se pysyi listalla yhteensä kolme viikkoa.


title: Joakim Hillding

text: Joakim Hillding (s. 30. toukokuuta 1988 Ängelholm, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue IK Oskarshamnissa. Hän on pelipaikaltaan keskushyökkääjä.


title: Joakim Hillding

text: Hillding on Rögle BK:n kasvatti. Hän oli kaudella 2004–2005 seuran J18-junioreiden paras pistemies ja syöttäjä tehoilla 6+8=14. Kaudella 2005–2006 Hillding jakoi Röglen J20-junioreiden sisäisen pistepörssin voiton Niklas Wentzelin kanssa tehoilla 10+10=20. Kaudeksi 2006–2007 hän siirtyi HV71:n J20-junioreihin. Kaudella 2007–2008 Hillding oli joukkueen toiseksi paras pistemies David Ullströmin jälkeen tehoilla 19+24=43, joilla hän jakoi J20 SuperElitin pistepörssin kymmenennen sijan Malmö Redhawksin Emil Turessonin kanssa. Hillding debytoi samalla kaudella myös HV71:n Elitserien-joukkueessa, jossa hän pelasi neljä runkosarjaottelua ilman tehopisteitä. Loppukaudella Hillding siirtyi Norjan GET-ligaenissa pelaavan Stjernen Hockeyn riveihin.


title: Joakim Hillding

text: Kaudeksi 2008–2009 Hillding siirtyi Ruotsin kolmanneksi korkeimmalle sarjatasolle maan I-divisioonan Tingsryds AIF:ään. Hän oli joukkueen toiseksi paras pistemies David Jonssonin jälkeen tehoilla 15+25=40. Hillding eteni Tingsrydin kanssa Kvalserien AS:ään, mutta joukkue jäi kuitenkin ilman sarjanousua. Kaudella 2009–2010 hän oli Tingsrydin paras syöttäjä ja kolmanneksi paras pistemies tehoilla 13+37=50. Joukkue nousi kauden päätteeksi HockeyAllsvenskaniin. Hillding siirtyi sarjaan kaudeksi 2010–2011 jatkamaan uraansa Växjö Lakers HC:n riveihin. Hän oli joukkueen toiseksi paras maalintekijä ja neljänneksi paras pistemies tehoilla 21+17=38. Hillding jakoi Allsvenskanin maalipörssin kahdeksannen sijan Leksands IF:n Jesper Ollasin ja Tingsryds AIF:n János Vasin kanssa. Lakers nousi kauden päätteeksi Elitserieniin.


title: Joakim Hillding

text: Hillding siirtyi kaudeksi 2011–2012 kaksivuotisella sopimuksella Elitserien-joukkue Färjestad BK:n joukkueeseen. Hänen varsinainen tulokaskautensa liigassa toi 53 runkosarjaottelussa tehot 4+9=13 ja 11 playoff-ottelussa kaksi syöttöpistettä. Kaudella 2012–2013 Hillding teki Elitserienin runkosarjassa 20 tehopistettä. Maaliskuussa 2013 hän teki Färjestadin kanssa kaksivuotisen jatkosopimuksen. Kaudella 2013–2014 Hillding teki Ruotsin pääsarjatason yhden kauden piste-ennätyksensä tehoilla 18+23=41, joilla hän voitti Färjestadin sisäisen piste-, maali- ja syöttöpörssin. Hillding jakoi koko SHL:n (ent. Elitserien) pistepörssin seitsemännen sijan Brynäs IF:n Ryan Gundersonin kanssa. Hän voitti kauden päätteeksi SHL-hopeaa.


title: Joakim Hillding

text: Kaudeksi 2015–2016 Hillding palasi kaksivuotisella SHL-sopimuksella Växjö Lakers HC:hen. Hän voitti Mestarien liigassa joukkueen sisäisen tehotilaston lukemalla +7. Kesken kauden 2016–2017, joulukuussa 2016 Hillding siirtyi Lakersista Luleå HF:ään.


title: Joakim Hillding

text: Hillding siirtyi kaudeksi 2017–2018 vuoden mittaisella sopimuksella SM-liigajoukkue Rauman Lukkoon. Hän ei kuitenkaan pystynyt vastaamaan häneen kohdistuneisiin odotuksiin ja Hillding teki 34 ottelussa vain kahdeksan tehopistettä. Tapaninpäivän jälkeen Lukko hyllytti Hilldingin vahvuudestaan ja hän matkusti tammikuussa 2018 takaisin kotimaahansa. Saman kuun lopulla Hilldingin sopimus lopulta purettiin yhteisymmärryksessä. Hän ei pelannut loppukaudella enää missään.


title: Joakim Hillding

text: Keväällä 2018 Hillding harjoitteli kotimaassaan Rögle BK:n SHL-joukkueen kanssa. Kesäkuussa hän teki kauden 2018–2019 kattavan sopimuksen Allsvenskan-joukkue IK Oskarshamnin kanssa.


title: Joakim Hillding

text: Hilldingin isoveli Jesper on pelannut myös jääkiekkoa.


title: Bageherpeton

text: Bageherpeton on sukupuuttoon kuollut panssarisammakoiden suku, joka eli myöhäisellä permikaudella. Sen jäänteet on löydetty Rio Grande do Sulin osavaltiosta, ja sen nimi tarkoittaa Bagen kaupungin ryömivää eläintä. Sillä oli samankaltaiset pitkät leuat ja terävät hampaat kuin nykyisellä gaviaalilla, ja oli selvästi sopeutunut saalistamaan kalaa. Kalansuomuja on löydetty samoista kallioista kuin "Bageherpetonin" kallo, mikä osoittaa sen eläneen matalassa vedessä kalojen seassa. Pituudeltaan eläin oli yli kaksi metriä.


title: Startup-studio

text: Startup-studio, joskus myös startup foundry, venture studio tai venture builder, on liiketoimintamalli, jossa yritys rakentaa useita itsenäisiä yrityksiä.


title: Startup-studio

text: Studiot toteuttavat sisäisesti tai yhteistyössä ulkopuolisten kumppanien kanssa useita kehityshanketta, joiden lopputavoitteena on uuden liiketoiminnan yhtiöittäminen. Toimintamallin suurimpana etuna erilaisten synergioiden muodostuminen yhtiöiden välillä.


title: Startup-studio

text: Suomessa toimivia startup-studioita ovat mm. Klopal ja Midealab. Kainsainvälisesti tunnetuimpia ovat saksalainen Rocket Internet ja vuodesta 1996 asti toiminut yhdysvaltalainen IdeaLab.


title: Joe (elokuva)

text: Joe on David Gordon Greenin ohjaama yhdysvaltalainen draamaelokuva vuodelta 2013. Hyvät arvostelut saaneen mutta tappiolliseksi jääneen independent-elokuvan pääosia näyttelevät Nicolas Cage, Gary Poulter ja Tye Sheridan. Elokuvan on käsikirjoittanut Larry Brownin samannimisen romaanin pohjalta Gary Hawkins.


title: Joe (elokuva)

text: Yhdysvaltojen etelävaltioihin sijoittuva tarina on arvostelijoiden mielestä merkittävä paluu laatutöiden pariin sekä ohjaaja Greeniltä että pääosan esittäjältä Nicolas Cagelta.


title: Joe (elokuva)

text: Rikostaustainen metsuri Joe (Cage) toimii puiden tuholaismyrkyttäjäporukan pomona. Hän palkkaa ryhmäänsä 15-vuotiaan Garyn (Sheridan), alkoholisoituneen ja väkivaltaisen Waden (Poulter) pojan. Joen entinen elämä alkaa kummitella miehen mielessä tapahtumien edetessä.


title: Joe (elokuva)

text: Green roolitti alkoholisti Waden rooliin aidon kansanmiehen Gary Poulterin, jonka oma elämäntilanne oli samankaltainen. Ennen elokuvan ensi-iltaa Poulter löydettiin hukkuneena.


title: Formula 2 Espanjan Grand Prix 2017

text: Formula 2 Espanjan Grand Prix 2017 oli Formula 2 -kauden 2017 toinen osakilpailu, joka ajettiin 13.–14. toukokuuta Barcelonassa sijaitsevalla Circuit de Catalunyan moottoriradalla Espanjassa.


title: Formula 2 Espanjan Grand Prix 2017

text: Roberto Merhi teki debyyttinsä F2-sarjassa ajamalla Campos Racing-tallissa, missä hän korvasi Stefano Coletin.


title: Formula 2 Espanjan Grand Prix 2017

text: Prema-tallin Charles Leclerc otti Bahrainin aika-ajon tapaan paalupaikan. Toiseksi ajoi Russian Timen Luca Ghiotto, kolmanneksi Rapax'n Nyck de Vries, neljänneksi MP Motorsportin Jordan King, viidenneksi ART GP:n Alexander Albon ja kuudenneksi DAMS.n Oliver Rowland.


title: Formula 2 Espanjan Grand Prix 2017

text: Charles Leclerc säilytti kärkipaikkansa lähdössä. Alexander Albon nousi lähdössä viidenneltä sijalta kolmanneksi, Luca Ghiotton perään, ohittaen hänet myöhemmin. Ensimmäisellä kierroksella Johnny Cecotto törmäsi Louis Delétraziin radan viimeisessä shikaanissa. Antonio Fuoco kolaroi toisella kierroksella Artem Markelovin kanssa rikkoen etusiipensä. Sergio Canamasas sai ensimmäisen mutkan oikaisemisesta ja siitä saamastaan hyödystä viiden sekunnin aikarangaistuksen, jota hän ei ehtinyt kärsiä, ennen kuin keskeytti kilpailun kierroksella yhdeksän, jonka seurauksena radalle tuli turva-auto.


title: Formula 2 Espanjan Grand Prix 2017

text: Ennen turva-autoa Leclerc oli pysähtynyt varikolle kilpailun johdosta. Turva-auton perässä Alexander Albon johti kilpailua. Antonio Fuoco rikkoi uuden etusiipensä osuttuaan yhteen Roberto Merhin kanssa, jolta puhkesi oikea takarengas. Merhi joutui lopulta keskeyttämään kilpailun viimeisillä kierroksilla.


title: Formula 2 Espanjan Grand Prix 2017

text: Charles Leclerc voitti kilpailun, Luca Ghiotto oli toinen ja Oliver Rowland nousi toiseksi viimeisellä kierroksella Nobuharu Matsushitan ohi kolmanneksi. Matsushita ajoi maaliin neljäntenä. Albon oli viides, Nicholas Latifi kuudes, Gustav Malja seitsemäs, Artem Markelov kahdeksas, Jordan King yhdeksäs ja Ralph Boschung kymmenes, vaikka sai viiden sekunnin aikarangaistuksen kilpailun aikana.


title: Formula 2 Espanjan Grand Prix 2017

text: Paalupaikalta kilpailuun lähtenyt Artem Markelov putosi ensimmäisellä kierroksella yhdeksänneksi. Kilpailun johtoon nousi kolmannesta ruudusta lähtenyt DAMS-kuljettaja Nicholas Latifi. Toisella sijalla pysyi toisesta ruudusta lähtenyt Gustav Malja, ja kolmanneksi nousi Nobuharu Matsushita. Ensimmäisellä kierroksella Nyck de Vries törmäsi Antonio Fuocoon, jonka seurauksena molempien kilpailu jäi kesken, ja turva-auto tuli yhdeksi kierrokseksi radalle. Sean Gelael sai kymmenen sekunnin aikarangaistuksen turva-auton takana ohittamisesta.


title: Formula 2 Espanjan Grand Prix 2017

text: Turva-auton poistuttua neljäntenä ajanut Luca Ghitto joutui Oliver Rowlandin ohittamaksi. Ghiotto putosi kilpailussa yhdeksänneksi, mutta pystyi kilpailun lopussa parantamaan sijoitustaan seitsemänneksi. Sérgio Sette Câmara yritti radan ensimmäisessä mutkassa ohittaa Johnny Cecottoa, mutta ajoi mutkan pitkäksi ja palatessaan radalle ajoi kanttikiven päältä ja ajautui Cecoton takapyörään, rikkoen oman etusiipensä. 22. kierroksella Nicholas Latifi ajoi radan viidennessä mutkassa pitkäksi, jonka seurauksena hän putosi kilpailussa kolmanneksi, Matsushitan ja Rowlandin taakse, jotka olivat jo ohittaneet Gustav Maljan.


title: Formula 2 Espanjan Grand Prix 2017

text: Nobuharu Matsushita voitti sprinttikilpailun, Rowland oli toinen ja Latifi kolmas.


title: Ana Pastor Julián

text: Ana María Pastor Julián (s. 11. marraskuuta 1957 Cubillos, Espanja) on espanjalainen Kansanpuolueen poliitikko. Hän on koulutukseltaan lääketieteen ja kirurgian lisensiaatti.


title: Ana Pastor Julián

text: Ana Pastor valittiin Espanjan edustajainhuoneen puheenjohtajaksi heinäkuussa 2016. Virka on maan kolmanneksi korkein kuninkaan ja pääministerin jälkeen.


title: 25 preludia, op. 31 (Alkan)

text: 25 preludia, op. 31 on Charles-Valentin Alkanin soolopianolle säveltämä preludikokoelma. Kokoelmassa on preludit kaikissa 24 sävellajissa ja lisäksi yksi päättävä preludi C-duurissa. Kokoelma ilmestyi vuonna 1847, noin kahdeksan vuotta Alkanin ystävän Frédéric Chopinin preludikokoelman jälkeen. Verrattuna Chopinin preludeihin, Alkanin kokoelma on kuitenkin tyyliltään rennompi ja vähemmän virtuoosinen. Vaikka jokainen preludi alkaa soittomerkinnällä "pianolle tai uruille" (ransk. "piano ou orgue"), on luultavaa, että sarja on alun perin sävelletty pedaalipianolle.


title: 25 preludia, op. 31 (Alkan)

text: Preludien sävellajit on järjestetty epätavallisesti. Duuripreludit alkavat C-duurista ja mollipreludit f-mollista. Tämän jälkeen aina seuraava duuripreludi on puolisävelaskelen edellistä ylempänä, samoin seuraava mollipreludi. Näin voidaan ajatella, että duuripreludia seuraa aina duurin subdominantille muodostuva molli ja mollipreludia seuraa aina mollin submediantille muodostuva duuri (enharmoniset vastineet huomioon ottaen).


title: 25 preludia, op. 31 (Alkan)

text: Pianisti Ronald Smithin mukaan osaa kokoelmasta voi luonnehtia vakavaa intohimoa sisältäväksi hartausmusiikiksi. Erityisesti preludeissa 6 ja 20 näkyy Alkanin juutalainen tausta ja hänen saamansa vaikutteet hasidilaisesta tanssimusiikista.


title: Pahangjoki

text: Pahangjoki () on Malesian mantereella sijaitsevan osan pisin joki. Joki on 436 kilometriä pitkä, ja se saa alkunsa niemimaan sisäosassa sijaitsevilta Titiwangsavuorilta. Joki virtaa Pahangin osavaltion läpi ja se laskee Etelä-Kiinan mereen. Pahangjoki on ollut tärkeä vesiväylä 1600- ja 1700-luvuilta lähtien, kun sisämaahan voitiin perustaa kumi- ja kookospalmuviljelyksiä joen varrelle. Nykyisin joen varren metsien katoaminen on aiheuttanut voimakkaita tulvia monsuunisateiden aikaan.


title: Kuokkalanpelto

text: Kuokkalanpelto on kaupunginosa ja tilastoalue Jyväskylässä sekä osa Kuokkalan suuraluetta. Sen pienalueita ovat Pirttimäki ja Isopelto. Alueella sijaitsee päiväkoti, ja K-Market, jonka yhteydessä ovat myös postipalvelut. Alueen rakennuskanta koostuu omakoti-, rivi- ja kerrostaloista. Kuokkalanpellon vieressä sijaitsee myös Kuokkalan kaupunginosan keskusta, jossa on runsaasti palveluita.


title: Kuokkalanpelto

text: Kuokkalanpellon kaupungistuminen alkoi 1980-luvulla. Tätä ennen alueella oli enimmäkseen 1940- ja 1950-luvuilla rakennettuja taloja. Kuokkalanpellon nykyinen rakennuskanta on valmistunut enimmäkseen 1980–1990-luvuilla ja 2000-luvun ensikymmenyksellä, mutta Pirttimäelle on rakennettu paljon taloja myös 2010-luvulla.


title: Owyhee (joki)

text: Owyheejoki on noin 557 kilometriä (346 mailia) pitkä joki Yhdysvaltojen luoteisosassa. Se saa alkunsa Nevadan osavaltion pohjoisosien vuoristoissa ja virtaa Idahon ja Oregonin osavaltioiden kautta jälkimmäisten rajalla virtaavaan Snakejokeen. Snake on edelleen Columbiajoen sivujoki.